title: Virum

text: Virumin urheilutoiminta on varsin vireätä. Siellä toimii muiden muassa Tanskan menestyksekkäin pöytätennisseura VSBTK, koripalloseura Virum BBK, jonka naisjoukkue pelaa maan ylimmällä sarjatasolla, ja käsipalloseura VSH 2002, jonka edeltäjä Virum-Sorgenfri Håndboldklub voitti kahdesti Tanskan-mestaruuden.


title: Marcus Sedgwick

text: Marcus Sedgwick (s. 1968) on englantilainen lasten- ja nuortenkirjailija ja kuvittaja. "Mustat ratsastajat" (2002) oli ehdokkaana Guardian-lastenromaanipalkinnon saajaksi. "Miekkani laulaa" (2006) voitti Booktrust Teenage Prizen ja oli ehdolla Carnegie-mitalin voittajaksi.


title: Kuuban peso

text: Kuuban peso on toinen Kuuban virallisista rahayksiköistä ja sen ISO 4217-lyhenne on CUP. Kuuban peso jakaantuu sataan centavoon. Kuuban toinen virallinen rahayksikkö on Kuuban vaihdettava peso, jonka epävirallinen lyhenne on CUC.


title: Help!: A Day in the Life

text: Help: A Day in the Life on hyväntekeväisyysalbumi, joka julkaistiin vuonna 2005. Siinä on mukana monia eri artisteja Britanniasta ja Kanadasta. Levyn tuotti hyväntekeväisyysjärjestö War Child, ja se juhlistaa alkuperäisen sotalapsi-hyväntekeväisyysalbumin, "Help albumin", 10-vuotispäivää. Sen tuotto lahjoitettiin sodan hajottamiin maihin, kuten Bosnia ja Hertsegovinaan. Albumin nimi tulee kahdesta eri The Beatlesin kappaleesta, "Help!" (on "Help!"-albumilla ja -elokuvassa) ja "A Day in the Life" (on albumilla "Sgt Pepper's Lonely Hearts Club Band"). Viisi päivää julkaisunsa jälkeen "The Guardian" raportoi sen olevan nopeimmin myyty albumi Internetissä.


title: Help!: A Day in the Life

text: Albumi julkaistiin Kanadassa vuonna 2006, ja sen versio on hieman erilainen kuin brittiläinen.


title: Help!: A Day in the Life

text: Albumilta julkaistiin single "Lebo's River" ja sen kannen suunnitteli John Squire.


title: Borealis

text: Borealis AG on polyeteenin (PE) ja polypropeenin (PP) toimittaja, jonka pääkonttori sijaitsee Wienissä Itävallassa.


title: Borealis

text: Borealis AG on kansainvälinen yhtiö, joka toimittaa polyeteeni- ja polypropeenimuoveja infrastruktuurisovelluksiin, autoteollisuuteen ja erikoispakkauksiin. Borealiksen valmistamista muoveista voidaan työstää esimerkiksi elintarvikepakkauksia, terveydenhuollossa käytettäviä tarvikkeita ja laitteita, vaippoja, energia- ja viestintäkaapeleita, vesi- ja viemäriputkia sekä autonosia.


title: Borealis

text: Borealiksen tulos vuonna 2015 oli 7,7 miljardia euroa ja henkilöstömäärä 6 500. Borealiksen pääkonttori sijaitsee Wienissä Itävallassa, ja sillä on tuotantotoimintaa Belgiassa, Keski-Euroopassa (Itävalta ja Saksa), Suomessa ja Ruotsissa. Yhtiöllä on myös sekoitelaitokset Brasiliassa, Italiassa ja USA:ssa sekä kaksi innovaatiokeskusta ja pääinnovaatiokeskus Euroopassa.


title: Borealis

text: Vuonna 2013 Borealis toimi kaikkiaan 120 maassa.


title: Borealis

text: Vaikka polyolefiinit, joiksi polyeteenejä ja polypropeeneja yhteisesti kutsutaan, ovat Borealiksen päätuote, yhtiö tuottaa myös hiilivetyjä eli eteeniä, propeenia ja fenolia. Agrolinz Melamine International –yhtiön (AMI) oston myötä tuotevalikoima kasvoi melamiineilla ja lannoitteilla.


title: Borealis

text: Borealis perustettiin vuonna 1994, kun suomalainen Neste ja norjalainen Statoil yhdistivät muoviliiketoimintansa. Vuonna 1998 yhtiöön liitettiin itävaltalaisen OMV:n petrokemian sektori ja Neste myi 50 % osuutensa abudhabilaiselle IPICille ja OMV:lle. Vuonna 2005 myös Statoil myi osuutensa samoille ostajille ja vuotta myöhemmin kesäkuussa 2006 pääkonttori siirrettiin Kööpenhaminasta Wieniin.


title: Borealis

text: Borealiksen omistaa 64 %:sesti abudhabilainen International Petroleum Investment Company (IPIC) ja 36 %:sesti itävaltalainen öljy- ja kaasuyhtiö OMV.


title: Borealis

text: Borealis tuottaa muoveja autoteollisuuden sovelluksiin, esimerkiksi kojelautoihin, ovien verhoiluun, auton etuosiin, ilmastointijärjestelmiin, puskureihin, moottoritilaan sekä alustan suojaukseen.


title: Borealis

text: Borealiksen polyolefiinimuoveja käytetään esimerkiksi suursäkeissä, elintarvikepakkauksissa, joustavissa ja jäykissä kuljetuspakkauksissa, pulloissa, koreissa, laatikoissa, alustoissa, kuljetuslavoissa, teknisissä kuiduissa ja kodinkoneissa.


title: Borealis

text: Borealis tuottaa polyolefiinisekoitteita kaapeliteollisuudelle. Yhtiön tuotteita käytetään energiansiirrossa ja -jakelussa käytettävissä pien-, keski-, suur- ja erikoissuurjännitekaapeleissa, tiedonsiirto- ja viestintäkaapeleissa sekä rakennusten ja autojen sähköjärjestelmissä.


title: Borealis

text: Borealis toimittaa polyolefiinimuoveja putkiteollisuudelle. Sovelluksia ovat vesi- ja kaasuputket, jätevesi- ja viemäriputket, ja muut kemian alan ja teollisuuden putkisovellukset, rakennusten putki- ja lämmitysjärjestelmät sekä öljyn- ja kaasunporaus ja kuljetus.


title: Borealis

text: Borealis tuottaa innovatiivisia ja ominaisuuksiltaan erinomaisia ja joustavia polyolefiineja ja plastomeereja, joita käytetään terveydenhuoltotuotteissa,vaahdotetuissa tuotteissa ja HMS-materiaaleissa.


title: Borealis

text: Vahva olefiini- ja sivutuoteliiketoiminta, joka perustuu kilpailukykyisiin höyrykrakkereihin, propaanin dehydrogenointiin ja logistiikkaan.


title: Borealis

text: Melamine International (AMI) yhdistettiin Borealikseen vuonna 2007 ja nimettiin Borealis Agrolinz Melamine GmbH:ksi. Yhdistyminen antoi Borealikselle mahdollisuuden laajentaa tuotevalikoimaa melamiini- ja lannoitemarkkinoilla toimivaan teollisuuteen. Melamiineja käytetään antamaan kestävyyttä lattiapinnoille ja huonekaluille.


title: Borealis

text: Tytäryhtiö Linzer Agro Traden (L.A.T) kautta Borealis harjoittaa omaa lannoitetukkumyyntiä pääasiassa Tonavan alueella ja toimittaa vuosittain noin viisi miljoonaa tonnia lannoitteita ja teknisiä typpituotteita jakeluverkostonsa kautta.


title: Borealis

text: Borealis käyttää itse kehittämäänsä teknologiaa räätälöimään materiaalien molekyylirakennetta asiakkaan tarpeiden mukaan. Borstar PE- ja Borstar PP-kapasiteettien lisääminen sekä Euroopassa että Lähi-idässä ovat yhtiön strategian ydintä.


title: Borealis

text: Borouge on Borealiksen ja Abu Dhabi National Oil Companyn (ADNOC) yhteisyritys. Ruwaisissa, Abu Dhabissa sijaitsevilla tuotantolaitoksille valmistetaan Borstar PE –tuotteita infrastruktuurisovelluksiin (putket, kaapelit), autoteollisuuden sovelluksiin ja erikoispakkauksiin. Borouge hoitaa yksinoikeudella Borealiksen tuotteiden toimitukset Lähi-idässä ja Aasiassa.


title: Borealis

text: Vuonna 2002 virallisesti avatut tuotantolaitokset olivat ensimmäiset Borstar-materiaalia tuottavat laitokset Lähi-idässä ja Aasiassa. Alueella käynnistyi vuosituotannoltaan 600 000 tonnin suuruinen krakkeri sekä kaksi Borstar-bimodaalipolyeteenitehdasta, joiden yhteiskapasiteetti on jopa 600 000 tonnia vuodessa.


title: Borealis

text: Vuonna 2010 Borouge 2 –nimellä tunnetussa hankkeessa polyolefiinien tuotantokapasiteetti Ruwaisissa kolminkertaistettiin kahteen miljoonaan tonniin vuodessa. Tässä 4,5 miljardin Yhdysvaltain dollarin arvoisen hankkeen myötä alueelle rakennettiin etaanikrakkeri, kolmas polyeteeniyksikkö ja kaksi uutta polypropeeniyksikköä.


title: Borealis

text: Vuonna 2015 valmistui Borouge 3 -niminen hanke, tuotantokapasiteettia kasvatettiin kahdella polyeteeni- ja kahdella polypropeeniyksiköllä. Uusi eteenikrakkeri- ja LDPE- ja XLDPE-laitokset sekä merisataman laajennus kuuluivat samaan projektiin. Muita investointeja ovat logistiikkakeskukset ja sekoitetuotantolaitokset Aasiaan palvelemaan Borougen asiakkaita kasvavilla paikallisilla markkinoilla.


title: Borealis

text:
Borealis Porvoo valmistaa polyeteeni- ja polypropeenimuoveja ja peruskemikaaleja. Polyolefiinituotteet menevät pääasiassa putkisovelluksiin, teräsputken päällystykseen, erikoispakkauksiin ja kaapelituotteisiin
Borealis Porvoo on täysin integroitu petrokemian keskittymä, joka muodostuu useasta tehtaasta: olefiineja valmistava krakkeri, fenoli ja aromaatit –laitos, kaksi PE-laitosta, yksi PP-laitos sekä kompaundointiyksikkö. Henkilöstömäärä on noin 900.


title: Patrick Rothfuss

text: Patrick Rothfuss (s. 1973 Madison, Wisconsin) on yhdysvaltalainen fantasiakirjailija ja collegeopettaja. Hän on opiskellut englannin kieltä ja valmistunut vuonna 1999. Rothfussin "Kuninkaansurmaajan kronikka" -trilogian avausosa "Tuulen nimi" sai Quill-palkinnon 2007. Teos ilmestyi suomeksi vuonna 2010 Kirjava-kustantamon julkaisemana.


title: Estream

text: Estream on eurooppalainen projekti uusien laajaan käyttöön sopivien jonosalaajien tunnistamiseksi. Projekti käynnistettiin vuonna 2004, kun kaikki kuusi NESSIE-projektiin lähetettyä jonosalaajaa murrettiin. Estream suoritettiin kolmessa vaiheessa, aina uuteen vaiheeseen siirryttäessä osa jonosalaajista karsittiin.


title: Estream

text: Estream-projektiin lähetetyt algoritmit jaettiin kahteen profiiliin:


title: Estream

text: Luettelo lopulliseen portfolioon päätyneistä algoritmeista julkaistiin huhtikuussa 2008.


title: Estream

text: Rabbit on ainoa portfolioon päätynyt patentoitu algoritmi. Nimen perässä suluissa oleva luku on algoritmin saama pistemäärä SASC 2008 -konferenssissa.


title: Florian Schneider

text: Florian Schneider-Esleben (s. 7. huhtikuuta 1947 Düsseldorf, Saksa) on Kraftwerk-yhtyeen perustajajäsen. Hän perusti Kraftwerkin vuonna 1970 Ralf Hütterin kanssa. Kraftwerkin ensimmäisinä vuosina hän soitti huilua, mutta siirtyi myöhemmin syntetisaattoriin. Schneider ei ole esiintynyt Kraftwerkin konserteissa vuoden 2006 jälkeen. Hän erosi yhtyeestä virallisesti 21. marraskuuta 2008.


title: Florian Schneider

text: Vuonna 2015 julkaistiin kappale "Stop Plastic Pollution", jonka Schneider on tehnyt yhteistyössä Dan Lacksmanin kanssa. Kappale on elektroninen oodi valtamerien suojelun puolesta.


title: Graham Taylor (kirjailija)

text: Graham Peter Taylor (s. 1958) on englantilainen pappi ja kirjailija. Hän on toiminut kirkkoherrana Cloughtonin seurakunnassa Yorkshiressä. Hänen esikoisromaaninsa "Varjonmanaaja" ilmestyi alun perin omakustanteena 2002 nimellä G. P. Taylor. Teoksesta tuli maailmanmenestys, ja kirkkoherra ryhtyi päätoimiseksi kirjailijaksi.


title: Spring Byington

text: Spring Byington (17. lokakuuta 1886 Colorado Springs, Colorado – 7. syyskuuta 1971, Hollywood, Kalifornia) oli yhdysvaltalainen näyttelijä ja Oscar-ehdokas. Hän näytteli elokuvissa vuodesta 1930 vuoteen 1968. Hän oli naimisissa Roy Carey Chandlerin kanssa vuosina 1919–1924, ja hänellä on kaksi tytärtä Lois ja Phyllis. Hän oli Oscar-ehdokkaana parhaasta naissivuosasta elokuvasta Komedia meistä ihmisistä (1940). Hän kuoli syöpään vuonna 1971.


title: Natalja Paderina

text: Natalja Fjodorovna Paderina (, s. 1. marraskuuta 1975 Sverdlovsk) on venäläinen pistooliampuja ja maailmanmestari.


title: Natalja Paderina

text: Paderina voitti 10 m ilmapistoolissa MM-kultaa tuloksella 486,9 (387 + 99,9) ja joukkuepronssia Zagrebissa 2006. Pekingissä 2008 Paderina voitti olympiahopeaa 10 m ilmapistoolissa. Hän johti finaalia vielä ennen 10 viimeistä laukausta, mutta Kiinan Guo Wenjun ohitti hänet viimeisillä laukauksilla.


title: Kimmo Saneri

text: Kimmo Saneri (s. 1958 Puolanka) on suomalainen kirjailija. Hän on asunut Lahdessa vuodesta 1989. Kimmo Saneri on ollut Suomen Kirjailijaliiton jäsen vuodesta 1986. Saneri on palkittu Atorox-palkinnolla vuoden 1987 parhaasta kotimaisesta science fiction -novellista.


title: Euroopan turvallisuusstrategia

text: Euroopan turvallisuusstrategia on 12. joulukuuta 2003 julkaistu Euroopan unionin ensimmäinen virallinen ulkopoliittinen turvallisuusstrategia. Dokumentissa määritellään Euroopan suurimmat turvallisuusuhat kuten terrorismi ja joukkotuhoaseet sekä tavoitteet turvallisuuden takaamiseksi. Strategian esitteli EU:n ulko- ja turvallisuuspoliittinen edustaja Javier Solana, ja Eurooppa-neuvosto hyväksyi. Raportti on ollut tärkeässä asemassa EU:n ulkopoliittista asemaa kehitettäessä.


title: Kay Francis

text: Kay Francis (oik. Katherine Edvina Gibbs; 13. tammikuuta 1905 Oklahoma City, Oklahoma – 26. elokuuta 1968 New York, New York) oli yhdysvaltalainen näyttelijä, joka aloitti elokuvauransa vuonna 1929 ja lopetti sen 1961. Francis oli viisi kertaa naimisissa.


title: Kay Francis

text: Hänellä on tähti Hollywoodin Walk of Famella.


title: Theodore Sturgeon

text: Theodore Sturgeon (26. helmikuuta 1918 – 8. toukokuuta 1985) oli yhdysvaltalainen tieteiskirjailija. Sturgeonilta on suomennettu yksi romaani, "Enemmän kuin ihminen" (1953) ja muutamia novelleja. Sturgeon muistetaan kotimaassaan eritoten novellistina. Sturgeonin muistoksi perustettiin vuonna 1987 Theodore Sturgeon -palkinto, joka myönnetään vuoden parhaalle science fiction -novellille.


title: Pääkvanttiluku

text: Pääkvanttiluku n ilmaisee elektronin Bohrin atomimallin mukaisen energiatason järjestysluvun, eli kertoo millä energiatasolla elektroni sijaitsee. Pääkvanttiluku ilmoittaa myös elektronin keskimääräisen etäisyyden ytimestä. N saa arvot formula_1, eli 1, 2, 3 ja niin edelleen.


title: Judd Hirsch

text: Judd Hirsch (s. 15. maaliskuuta 1935, Bronx, New York, Yhdysvallat) on Emmy-palkittu ja Oscar-ehdokkana ollut yhdysvaltalainen näyttelijä.


title: Judd Hirsch

text: Hirsch on näytellyt muun muassa televisiosarjoissa "Taxi" ja "Num3rot". Hirsch on näytellyt myös elokuvissa. Hän on ollut Oscar-ehdokkaana parhaasta miessivuosasta elokuvassa "Tavallisia ihmisiä" (1981). Hän on voittanut kaksi Emmyä pääosastaan komediasarjassa Taxi. Hirsch on ollut myös neljä kertaa Emmy-ehdokkaana samasta sarjasta. Hänellä on myös useita muita palkintoehdokkuuksia.


title: Judd Hirsch

text: Hirsch on ollut kaksi kertaa naimisissa, toisesta liitosta hänellä on kaksi lasta.


title: Kate Thompson

text: Kate Thompson (s. 1956 Halifax, Yorkshire) on brittiläinen nuortenkirjailija. Häneltä on suomennettu nuorten fantasiakirja "Vihreän saaren laulu" (2005), joka on voittanut Whitbread-palkinnon ja Guardian-palkinnon, sekä osittain irlantilaiseen mytologiaan perustuva kirja "Yön eläjä" (2010).


title: Kate Thompson

text: Kate Thompsonia ei tule sekoittaa samannimiseen irlantilaiseen romanttisen viihteen kirjoittajaan.


title: Ryu (Street Fighter)

text: Ryu () on Capcomin luoman Street Fighter -videopelisarjan päähahmo. Se on esiintynyt jokaisessa Street Fighter ja Capcomin aiheisissa peleissä. Vuosien myötä Ryusta on tullut yksi tunnetuimmista tappelupelien hahmoista.


title: Ryu (Street Fighter)

text: Ryu syntyi Japanissa 21. heinäkuuta 1964 ja jäi orvoksi hyvin nuorella iällä, eikä hänelle jäänyt minkäänlaisia muistoja vanhemmistaan. Myöhemmin Gouken otti Ryun huostaansa ja kasvatti häntä syrjäisessä dojossaan, jossa Gouken myös opetti Ryulle kamppailujeja. Pian sen jälkeen Gouken opetti parhaan kaverinsa pilalle hemmoteltua poikaa Ken Mastersia. Hänestä tuli kuitenkin sparrausparin lisäksi Ryun paras ystävä. Ollessaan 23-vuotias Gouken uskoi Ryun olevan valmis matkustamaan ympäri maailmaa kokeillakseen kamppailutaitojensa osaamista maailman parhaita taistelijoita vastaan. Tämän myötä Ryu matkasi kohti World Warrior turnaukseen.


title: Ryu (Street Fighter)

text: Street Fighterissa Ryun on yksi World Warrior turnauksen kilpailijoista. Voitettuaan turnauksen kaikki vastukset hän sai mahdollisuuden taistella turnauksen isäntää Sagatia vastaan. Ryu on hävitä kamppailun, kun Sagat lyö hänet lähes tajuttomaksi. Sagat olettaa voittaneensa kamppailun ja auttaa Ryuta ylös, joka kuitenkin voiton nälkäisenä päästää Satsui no Hadoun (eräänlainen pahuuden voima, joka ilmaantuu mikäli taistelija on valmis tappamaan voitosta) sisimmissään valloileen ja päättää iskeä Sagatia Metsu Shoryukenilla. Isku lyö Sagatin tajuttomaksi ja jättää myös arven hänen rintakehäänsä. Sagatin herättyä ja huomattua mitä oli tapahtunut hän vannoi kostavansa Ryulle.


title: Ryu (Street Fighter)

text: Ryun ulkonäkö on vaihdellut peleistä ja sarjoista riippuen. Ensimmäisessä pelissä hänellä oli punertavat hiukset, harmaat silmät ja valkoinen otsapanta, sekä punaiset tossut. Sittemmin Street Fighter II peleissä Ryulla on ollut ruskeat hiukset ja silmät, sekä pitkä punainen otsapanta. Edelliseen peliin nähden hänellä ei myöskään ole tossuja vaan taistelee paljain jaloin. Ryu käyttää pääasunaan aina valkoista karateasua, josta hihat on revitty pois. Street Fighter Alpha peleissä, jotka sijoittuvat Street Fighter II:n edeltävään aikaan Ryun hiukset ovat vaaleahkon ruskeat ja hänellä on ensimmäisen pelin tapaan valkoine otsapanta. Poikkeuksellisesti Street Fighter III:ssa Ryulla on ensimmäistä kertaa mustat hiukset. Läpi Street Fighter pelien hänen asunsa näyttää myös kuluneemmalta peli peliltä. Street Fighter IV pelissä hänen asunsa on kokonaisuudeltaan lähimpänä kakkososan asua.


title: Ryu (Street Fighter)

text: Asunsa ohella Ryu on kantanut useissa medioissa mukanaan merimiessäkkiä, jossa hän säilyttää tarvittavat matkatavarat, kuten varavaatteita, passi ja rahaa.


title: Ryu (Street Fighter)

text: Ryun pituus on myös vaihdellut riippuen pelistä. Street Fighter II peleissä hänen kerrotaan olevan 178 senttimetriä pitkä ja painaa 80 kg. Puolestaan Street Fighter IV pelissä hänen on ilmoitettu olevan 175 senttimetriä pitkä ja painavan 68 kg.


title: Ryu (Street Fighter)

text: Joissakin yksityiskohtaisesti piirretyissä virallisissa Street Fighter II taideteoksissa ja Street Fighter IV pelissä Ryun vyössä voi nähdä neljä kanjilla kirjoitettua merkkiä; kaze (風 tuuli), hayashi (林 metsä), hi (火 tuli) and yama (山 vuori). Samat merkinnät voi nähdä myös Ryun areenalla Street Fighter II pelissä. Nämä neljä sanaa perustuvat Sunzinin kirjoittaman Sodankäynnin taito teoksen seitsemänteen lukuun Sotaliike. Jossa kerrotaan kuinka taistelussa tulisi suoriutua; "niin nopeasti kuin tuuli, hiljainen kuin metsä, yhtä rohkea kuin tuli ja järkähtämätön kuin vuori."


title: Ryu (Street Fighter)

text: Ryu on usein hiljainen ja vakava toisin kuin paras kaverinsa Ken. Hän kiertää maailmaa vakavana, esiintyen usein tylsänä tai ulkopuolisena muille ihmisille. Ryu on osoittanut joskus omaavansa myös erittäin huonoa huumorintajua. Hänen päätavoitteenaan on tulla täydelliseksi mestariksi omassa taistelutyylissään, jonka vuoksi Ryu ottaa harjoittelut erittäin vakavasti. Vaikka hän vaikuttaa etäiseltä ja tunteettomalta, löytyy Ryusta hyväsydäminen puoli, joka erityisesti kunnioittaa niitä jotka ovat yhtä taitavia taistelemaan.


title: Ryu (Street Fighter)

text: Ryu on niin sanotusti perushahmo tappelupeleissä, jolla on kohtuullinen määrä lyöntejä ja potkuja, sekä perus erikoisliikkeitä. Ryu on pelattavana hahmona jokaisessa Street Fighter pelissä, joka tekee hahmosta myös tutun aikaisemmin Street Fighter pelejäkin pelanneille. Tämän myötä pelaajien ei välttämättä tarvitse opetella hahmon erikoisliikkeitä.


title: Ryu (Street Fighter)

text: Ryun ensimmäisiä erikoisliikkeitä ovat Hadouken, Shoryuken ja Tatsumaki Senpukyaku (lyhyemmin Tatsumaki). Liikkeistä ensimmäinen eli Hadouken on niin sanottu "energiapallo" tai "tulipallo", jonka Ryu lähettää käsistään kiertoheittoliikkeellä vyötärönsä seudulta. Shoryuken puolestaan on niin kutsuttu "lohikäärmeen isku", joka on tavallista voimakkaampi kohokoukku. Tatsumaki senpuu kyaku on eräänlainen "hurrikaanipotku", jossa Ryu tekee kiertopotkun ilmassa useaan kertaan peräkkäin.


title: Ryu (Street Fighter)

text: Ensimmäisissä Street Fighter II -peleissä Ryu kykeni tekemään erikoisliikkeensä vain ollessaan maassa. Sittemmin myöhemmissä versioissa hahmolla on voinut tehdä hurrikaanipotkun ilmassa. Lisäksi Hadoukenista on tehty myöhempiin versioihin voimakkaampi versio Shakunetsu Hadouken. Street Fighter Alpha peleissä Ryulla on taktinen veto nimeltä "Hadou no Kamae", joka huijaa vastustajaansa käyttämään mahdollista vastahyökkäystä. Alpha pelisarjassa on myös useita variaatioita Ryun keskitason lyönnistä ja potkusta, sekä kovasta lyönnistä ja potkusta. Keskitason potkulla saa mös aikaan heikomman version Tatsumaki senpuu kyaku liikkeestä, joka vie vastustajalta vähemmän energiaa, mutta on huomattavasti nopeampi suorittaa. Street Fighter III pelisarjassa Ryulla on yksi uusi erikoisliike nimeltä "Joudan sokutou geri". Se on voimakas potkutekniikka, joka työntää vastustajansa pois suurella voimalla. Samainen hyökkäys on myös ei kanoonisessa Street Fighter EX pelisarjassa, jossa se on tarpeeksi voimakas potkaisemaan vastustajansa ulos areenalta. Samaisessa pelisarjassa Ryun Tatsumaki senpuu kyaku on korvattu lentävällä potkulla, jonka voi tehdä samalla näppäin komennolla, kuin alkuperäinen liike, mutta tekemällä se 2-3 kertaa.


title: Ryu (Street Fighter)

text: Ryun useat Super Combo liikkeet ovat voimakkaampia, kuin hänen tavalliset liikkeet. Street Fighter III pelisarjassa näitä kutsutaan Super Artseiksi. Shinku hadouken liikkeellä saa aikaan viisi osumaa yhdellä hadouken liikkeellä. Shin shoryuken puolestaan tuottaa kaksi lisäiskua tavallisen shoryukenin sijaan. Shinku tatsumaki senpukyaku on voimakkaampi hurrikaanipotkun tekevä liike, joka pysyy paikallaan. Samainen liike korvattiin Street Fighter III peleissä "Denjin hadoukenilla", joka on vaihtoehtoversio Shinkuu hadoukenista, jossa pelaajan täytyy ladata "tulipallonsa". Sitä kauemmin sitä latasi sen enemmän tuhoa se teki vastustajaansa. Denjin Hadoukenia ei voi myöskään torjua kuin hyppäämällä.


title: Ryu (Street Fighter)

text: Street Fighter pelisarjan ulkopuolella Ryulla on Super Gem Fighter pelissä erikoisliike nimeltä "Reppuu jinrai shoryu", joka on moninkertainen lyöntihyökkäys, joka päättyy samallalailla, kuin Shin shoryuken. pelissä Ryulla on erikoislaatuinen kyky vaihtaa tappelutyyliään pelissä mukana olevien Kenin ja Akuman tyylisiksi.


title: Ryu (Street Fighter)

text: Ryu on esiintynyt videopelien tapaan usein pääroolissa myös anime-elokuvissa ja sarjoissa.


title: Ryu (Street Fighter)

text: Ensimmäisessä elokuvassa ssa Ryu joutuu M. Bisonin Shadowlaw organisaation kohteeksi. Bison kaappaa ja aivopesee Kenin pakottaen Ryuta taistelemaan ystäväänsä vastaan. Hahmon äänenä toimi alkuperäisessä japaninkielisessä versiossa Kōjirō Shimizu ja englanniksi dubatussa versiossa Skip Stellrecht.


title: Ryu (Street Fighter)

text: issa Ryu joutuu salaperäisen tiedemiehen kohteeksi, kun hän alkaa käydä itsensä kanssa taistelua "Dark Hadou" nimistä pahuutta vastaan. Samaan aikaan Shun niminen poika saapuu Brasiliasta Japaniin ja väittää olevansa Ryun nuorempi veli. Salaperäinen tiedemies päättää järjestää turnauksen, jotta saisi houkuteltua Ryun mukaan turnauksen taistelijoihin. Myös Shun haluaa Ryun osallistuvan turnaukseen, joka kuitenkin kieltäytyy, mutta lähtee mukaan katsomaan ystävänsä Kenin ja Shunin otteita. Turnaus osoittautuu kuitenkin huijaukseksi ja Ryu joutuu kohtaamaan salaperäisen tiedemiehen, joka yrittää viimeiseen asti houkutella Dark Hadouta esille. Hahmon äänenä toimi alkuperäisessä japaninkielisessä versiossa Kane Kosugi ja englanniksi dubatussa versiossa Skip Stellrecht.


title: Ryu (Street Fighter)

text: Ryu oli listattu vuonna 2008 parhaaksi hahmoksi IGN-sivuston laatiman 25 parasta Street Fighter hahmoa.


title: Ryu (Street Fighter)

text: GameDaily sivusto listasi hahmon sijalle kaksi laatimassaan kautta-aikain 20 parasta Street Fighter hahmoa.


Ampumahiihdon maailmanmestaruuskilpailut 2003 järjestettiin 15.–23. maaliskuuta Hanti-Mansijskissa Venäjällä.


title: Lomarengas

text: Lomarengas on suomalainen vuokrattavia loma-asuntoja välittävä yritys. Se on perustettu yhdistyksenä vuonna 1967 ja muutettu yhtiöksi vuonna 1997. Vuonna 2015 Lomarenkaan verkkopalvelussa oli yli 230 000 kävijää kuukaudessa.Vuokrattavia lomakohteita on lähes 4 000 ympäri Suomea, ja yhteenlaskettu majoituskapasiteetti yli 16 000 vuodepaikkaa. Lomarengas on esimerkiksi Lapin suurin majoittaja yli 4 000 vuodepaikallaan. Tarjolla on ranta- ja rinnemökkejä, huviloita ja huoneistoja sekä erähenkisiä asumuksia.


title: Lomarengas

text:
Alkuvuodesta 2015 lähtien Lomarenkaan tarjonta kattaa kotimaan lisäksi 28 maata pääosin Euroopassa. Ulkomaan kohteita on listoilla 22 000. Tämä palvelu toteutetaan yhdessä Interhomen kanssa.
Lomarengas osti Metsähallitukselta Villin Pohjolan tuotemerkin ja majoitusliiketoiminnan syksyllä 2012. Suurin osa Metsähallituksen omistamista kämpistä ja sen välittämistä lomamökeistä siirtyi Lomarenkaan kautta vuokrattavaksi. Eräkämppien omistus säilyi Metsähallituksella.
Lomarengas Oy on yksityinen yritys, jonka suurin osakkeenomistajaryhmä ovat mökinomistajat ja matkailuyrittäjät. Lomarengas-konsernin liikevaihto vuonna 2015 oli noin 23 miljoonaa euroa. Yrityksen palveluksessa on 26 henkeä. Kotimaan myynnin osuus liikevaihdosta on noin 70 % ja ulkomaan myynnin osuus noin 30 % liikevaihdosta.
Lomarengas-konserniin kuuluvat emoyhtiö Lomarengas Oy, Ylläksen Matkailu Oy sekä Villi Pohjola Oy. Ylläksen Matkailu Oy on Ylläksen johtava majoituksen keskusvaraamo, liikevaihto noin 3 miljoonaa euroa ja henkilökuntaa 3. Villi Pohjola Oy tuottaa elämyspalveluja, ylläpitää Luotsihotellia Hailuodossa ja Vaattungin kämppäkartanoa napapiirillä Rovaniemellä. Villin Pohjolan liikevaihto on noin miljoona euroa ja henkilökuntaa sesongista riippuen. Lomarengas-konserni työllistää 35 henkilöä, ja päätoimipaikka on Helsingissä osoitteessa Sörnäisten rantatie 29.


title: Lomarengas

text: Lomarengas sai alkunsa, kun maatilamatkailua alettiin organisoida Suomessa 1960-luvun taitteessa. Silloin tuettua sosiaalista lomatoimintaa järjestävä Lomaliitto sai ruotsalaiselta sisarjärjestöltään Resolta ajatuksen maatiloilla tapahtuvasta lomatoiminnasta sen omien lomakeskusten suosituimpina kesä- ja talvilomakausina. Vuonna 1964 Lomaliitolla oli tarjolla 1 200 vuodepaikkaa 200 maatalossa. Pian maatilalomia alkoi järjestää myös maatalousväen lomajärjestö Lomayhtymä tuotenimellä Sininen rengas. Lisäksi Suomen Matkailuliitto järjesti maatilamajoitusta Lapissa talvilomien aikana. Vuonna 1967 nämä kolme organisaatiota yhdistivät toimintansa Lomarengas ry:ksi. Vuonna 1974 Lomarenkaan varausjärjestelmässä oli 24 täysihoitoa tarjoavaa maatilaa ja 1 600 lomamökkiä, jotka tarjosivat yhteensä 7 850 vuodepaikkaa.


title: Lomarengas

text: Lomarenkaalle 1970-luvun keskivaiheilla laadittu Lomalaidun-kehittämisohjelma toi yhdistykselle uusia tehtäviä, kuten alan yleinen kehittäminen ja maatilamatkailun markkinointi. Strategian muutos sai Lomaliiton eroamaan Lomarenkaasta, mutta sen tilalle saatiin pian uusiksi jäseniksi Autoliitto ja Suomen Yrittäjäin Keskusliitto. Vuosikymmenen lopulla Lomarengas sai käyttöönsä Keran ja MEKin kehittämän varausohjelmiston, joka hoiti ajantasaisesti myös maksuliikenteen. 1980-luvulla maatilamatkailua kehitettiin monin eri hankkein, kuten vuokramökkien suunnittelu- ja sisustustyökaluin ja vuokramökkien laatuluokitusjärjestelmin.


title: Lomarengas

text: Vuoden 1997 lopulla Lomarenkaasta eriytettiin Lomalaidun ry, jonka tehtäväksi tuli maaseutumatkailun yleinen kehittäminen, varsinaisen vuokraustoiminnan jäädessä yhdistyksestä yhtiöksi muuttuneelle Lomarenkaalle.


title: Lomarengas

text: Lomarenkaan pitkäaikaisena toimitusjohtajana vuodesta 1968 vuoteen 2001 toimi Unto Palminkoski.


title: Sex Machine (albumi)

text:
Sex Machine on yhdysvaltalaisen muusikko James Brownin tupla-albumi. Albumi äänitettiin 12. kesäkuuta 1969 ja
23. heinäkuuta 1970 välisenä aikana. "Sex Machine" julkaistiin elokuussa 1970 Polydor-levy-yhtiön kautta.


title: Sex Machine (albumi)

text: Vuonna 2005 brittiläinen televisiokanava Channel 4 sijoitti "Sex Machinen" sadan kaikkien aikojen parhaimman albumin joukkoon sijalle 96.


title: Sex Machine (albumi)

text: "Kaikki kappaleet on äänitetty studiossa ja yleisön äänet on lisätty päälle".


title: Sex Machine (albumi)

text: "Kaikki kappaleet on äänitetty Bell Auditoriumissa Augustassa, Yhdysvalloissa".


title: Sivukvanttiluku

text: Sivukvanttiluku l kuvaa sen atomiorbitaalin avaruudellista muotoa ja symmetriaa, jolta elektroni todennäköisimmin löytyy. Sivukvanttiluku l saa arvot formula_1, jossa n on pääkvanttiluku. Lukuarvot on usein tapana korvata kirjaimilla s, p, d ja f kasvavan energian mukaisessa järjestyksessä.


title: Magneettinen kvanttiluku

text: Magneettinen kvanttiluku formula_1 ilmoittaa magneettikentässä sijaitsevan elektronin energian ja elektronipilven suuntautumisen, eli erottelee eri p-, d- ja f-orbitaalit toisistaan. Magneettinen kvanttiluku saa arvot formula_2, jossa l on sivukvanttiluku.


title: Geraldine McEwan

text: Geraldine McEwan, alun perin Geraldine McKeown, (9. toukokuuta 1932 Old Windsor, Berkshire, Englanti, Iso-Britannia – 30. tammikuuta 2015 Hammersmith, Lontoo) oli BAFTA-palkittu englantilainen näyttelijä. Merkittävän uran kotimaansa Englannin teatterilavoilla tehnyt McEwan tuli kansainvälisesti tunnetuksi muun muassa neiti Marplena samannimisessä televisiosarjassa.


title: Geraldine McEwan

text: McEwanin vanhemmat olivat Donald McKeown ja Nora Burns. Hänen teatteriuransa alkoi 14-vuotiaana näyttämöapulaisena Windsorin Theatre Royalissa. Ensimmäisen kerran hänet nähtiin Windsorin lavalla lokakuussa 1946 näytelmässä "A Midsummer Night's Dream". West Endin Vaudeville Theatressa McEwan debytoi 4. huhtikuuta 1951 Christina Deedin osassa näytelmässä "Who Goes There!". Royal Shakespeare Companyssa 1950- ja 1960-luvuilla hän näytteli useissa William Shakespearen komedioissa. McEwan työskenteli usein Sir Laurence Olivierin kanssa sekä teatterissa että valkokankailla. Parin taiteellisesti huomattavin saavutus oli "The Dance of Death" National Theatressa helmikuussa 1967. Ohjaajan pallille McEwan istui ensi kerran vuonna 1988 Renaissance Theatre Companyn tuotannossa "Renaissance Shakespeare on the Road".


title: Geraldine McEwan

text: McEwanin lukuisiin televisiotöihin kuuluu muun muassa "The Barchester Chronicles", "The Prime of Miss Jean Brodie", "Oranges Are Not the Only Fruit", "Mulberry" sekä suosittu "Mapp and Lucia". Vuonna 2002 hän tulkitsi sisar Bridgetin roolin Peter Mullanin elokuvassa "The Magdalene Sisters". Vuosina 2004–2007 McEwanilla oli nimiosa 12:ssa "Neiti Marple" -televisiosarjan jaksossa, joista hän sai Satellite Award -ehdokkuuden 2005. Hän voitti parhaan naisnäyttelijän BAFTA-palkinnon elokuvasta "Oranges Are Not the Only Fruit" (1990).


title: Geraldine McEwan

text: McEwan oli naimisissa Hugh Gruttwellin kanssa miehen kuolemaan vuonna 2002 saakka. Pariskunnalle syntyi kaksi lasta.


title: Walter Kuusela

text: Kustaa Walter Kuusela (3. elokuuta 1903 Honkilahti – 31. heinäkuuta 1985 Espoo) oli sosialidemokraattinen kansanedustaja 27. marraskuuta 1942 – 21. heinäkuuta 1948 välisen ajan sekä presidentin valitsijamies vuonna 1950.


title: Walter Kuusela

text: Walter Kuusela syntyi yläsatakuntalaiseen mäkitupalaisperheeseen, kävi Yhdysvalloissa kahdeksan luokkaa englanninkielistä koulua, tuli Suomeen maatyöläiseksi ja sittemmin itsenäiseksi maanviljelijäksi.


title: Walter Kuusela

text: Eduskuntaan Kuusela nousi Turun ja Porin läänin pohjoisesta vaalipiiristä vuonna 1942 varasijalta Ville Komun kuoltua. Hän uudisti paikkansa eduskuntavaaleissa 1945. Eduskuntatyössä hän kuului muun muassa suureen valiokuntaan ja perustuslakivaliokuntaan.


title: Walter Kuusela

text: Huhtikuussa 1948 Kuusela aiheutti Eurassa juovuksissa autoa ajaessaan liikenneonnettomuuden, jossa kuusitoistavuotias nuorukainen sai surmansa ja toinen poika loukkaantui vakavasti. Auton kyydissä oli myös niin ikään humalainen SDP:n puoluesihteeri Väinö Leskinen. Kuuselaa syytettiin kuolemantuottamuksesta, ajokortitta ajosta sekä rattijuopumuksesta. Hän sai Euran käräjillä kuuden kuukauden ehdottoman vankeustuomion ja Leskinen viiden, jolloin molemmat luopuivat vapaaehtoisesti luottamustehtävistään.


title: Walter Kuusela

text: Kuuselalla oli lukuisia luottamustehtäviä puolueessaan, ja hän toimi eduskuntauransa jälkeen muun muassa Suomen Pienviljelijäin liiton toiminnanjohtajana.


title: Skalpelli

text: Skalpelli on pieni ja erittäin terävä veitsi, jota käytetään esimerkiksi kirurgisiin toimenpiteisiin kuten leikkauksiin. Nimitystä käytetään joskus myös samantapaisesta askarteluveitsestä.


title: Skalpelli

text:
Skalpelli on yleensä vaihtoteräinen, jolloin skalpelli koostuu varresta sekä vaihdettavasta terästä.
Kirurgisessa käytössä terä vaihdetaan joka leikkauksen jälkeen (vaikka tehtäisiin vain pieni viilto).
Itse terä koostuu useimmiten runsashiilisestä hiiliteräksestä, johon on voitu sekoittaa titaania, keraamia ja muita terän ominaisuuksiin vaikuttavia aineita.


title: Skalpelli

text: Lansetti on skalpelli, jossa on terä molemmilla puolilla.


title: Spinkvanttiluku

text: Spinkvanttiluku kuvaa atomaarisen hiukkasen kuten atomiytimen tai alkeishiukkasen, esimerkiksi elektronin, spiniä. Fermioneilla spinkvanttiluku on aina puoliluku, bosoneilla kokonaisluku. Elektronilla se saa aina arvon joko -½ tai ½. Paulin kieltosäännön mukaan kaksi elektronia ei voi olla yhtä aikaa täsmälleen samassa kvanttitilassa, jolloin pienin mahdollinen ero atomien elektronikonfiguraatiossa kahden elektronin välillä muodostuu spinkvanttiluvusta.


title: Christian Léourier

text: Christian Léourier (s. 1948 Pariisi) on ranskalainen tieteiskirjailija. Hän on kirjoittanut erityisesti lasten- ja nuortenkirjoja, kuten suomeksi Tiikeri-sarjassa ilmestyneen "Peilipuun" (L'arbre-miroir, 1977).


title: Benoît Lamy

text: Benoît Lamy (19. syyskuuta 1945 – 15. huhtikuuta 2008) oli belgialainen elokuvaohjaaja, -käsikirjoittaja ja -tuottaja. Hänen töitään ovat "Home Sweet Home" (1973, pääosia Claude Jade), "Jambon d'Ardenne" (1977, pääosia Annie Girardot), "La vie est belle" (1987) ja "Combat de fauves" (1997).


title: Benoît Lamy

text: Lamy oli ehdolla Kultaisen leijonan saajaksi Venetsian elokuvajuhlilla 1997. Hän voitti kulta-Bayard'n ranskankielisen elokuvataiteen kansainvälisillä Namur-juhlilla (1997) ja diplomin Moskovan elokuvajuhlilla (1973). Hän oli Moskovassa ehdolla myös kultapalkinnon saajaksi 1973.


title: Benoît Lamy

text: Lamy oli 62-vuotias kuollessaan huhtikuussa 2008.


title: Risto Ylihärsilä

text: Risto Ylihärsilä (s. 1976 Kuopio) on suomalainen laulaja-lauluntekijä, joka on tullut tunnetuksi Risto-yhtyeensä keulakuvana. Ylihärsilä on vaikuttanut myös muiden muassa Kukka-yhtyeessä, joka oli 1990-luvun lopulla ja 2000-luvun alussa yksi Tampereen indie-musiikin tärkeimpiä tekijöitä. Tamperelainen Ylihärsilä on tullut tunnetuksi myös tuottajana Kari Peitsamon ja Risto-yhtyeen yhteisessä projektissa The Second Coming of Mr. Jesus H. Christ. Omassa yhtyeessään hän soittaa koskettimia ja laulaa.


title: Risto Ylihärsilä

text:
Ylihärsilällä on ollut monenlaisia yhtyeviritelmiä yläasteaikoina. Lisäksi hän oli puhallinorkesterin rumpalina. 80-luvulla Ylihärsilä vaikutti myös Koirat-yhtyeessä.
1990-luvulla Ylihärsilä perusti Koirissakin vaikuttaneen Tuomas Toiviaisen kanssa Kukka-yhtyeen,
joka teki aluksi suomenkielistä musiikkia kunnes laulukieli vaihtui englanniksi.


title: Risto Ylihärsilä

text: Alusta lähtien Ylihärsilä on vieraillut joidenkin artistien kokoonpanoissa, kuten kosketinsoittajana Ville Leinosen Valloittaja-levyllä sekä tuottajana ja miksaajana Moppi & Aivokuoriaiset -yhtyeen tuotannolle. Lisäksi Ylihärsilä on soittanut rumpuja Ville Leinosen kokoonpanoissa.


title: Risto Ylihärsilä

text: Kukka-yhtyeen hajoamisen jälkeen Ylihärsilä alkoi vuonna 2001 tehdä enemmän suomenkielisiä tekstejä jolloin syntyi Risto-yhtye. Yhtyeen debyyttialbumille päättyi myös kappale ”Jumalan kämmen”, joka tehtiin Kukka-yhtyeen ensiasteen aikoina. Lisäksi Ylihärsilä oli mukana Aloha Junktion-yhtyeessä, jonka kitaristi Minna Kortepuro vaikutti myös Riston kitaristina vuosina 2002-2013.


title: Risto Ylihärsilä

text: Ylihärsilä tuotti vuonna 2007 "The Second Coming of Mr. Jesus H. Christ" -albumin, jolla vieraili myös Risto-yhtye. Albumin kappaleet olivat Kari Peitsamon tekemiä. Albumilla Ylihärsilä soitti koskettimien lisäksi myös rumpuja.


title: Risto Ylihärsilä

text: Vuonna 2014 Ylihärsilä sai Teosto-palkinnon Risto-yhtyeen levystä "II".


title: Risto Ylihärsilä

text: Ylihärsilä on potenut paniikkihäiriötä mutta selättänyt sen astumalla esiintyjän rooliin.


title: Tavastia (yhdistys)

text: Tavastia ry on Helsingin yliopiston Hämäläis-Osakunnan seniorijärjestö. Yhdistyksen tarkoituksena on koota yhteen osakunnan entiset jäsenet ja pitää heidät jatkuvassa kosketuksessa osakunnan kanssa. Yhdistys toimii myös Hämeen maakunnan aineelliseksi ja henkiseksi kohottamiseksi ja hämäläisen hengen lujittamiseksi.


title: Tavastia (yhdistys)

text: Tavastia ry on perustettu vuonna 1940. Perustajajäseninä oli joukko arvovaltaisia entisiä osakuntalaisia, heidän joukossaan muiden muassa Bruno Salmiala, A. A. Koskenjaakko, J. W. Rangell, Antti Tulenheimo, Akseli Nikula ja Niilo Söyrinki. Yhdistys järjesti sota-aikanakin tapaamisia Helsingissä ja Tampereella.


title: Tavastia (yhdistys)

text: Toiminnassaan yhdistys tukeutuu vahvasti Hämäläis-Osakuntaan. Merkittävin yhteistyön saavutus oli 1980-luvun alussa julkaistu kaksiosainen Hämäläis-Osakunnan historia, jonka kirjoitti väitöskirjatyönään Seppo Kuusisto. Hankkeen puuhamiehinä olivat L. A. Puntila ja Aarno Lampi.


title: Tavastia (yhdistys)

text: 1980- ja 90-luvuilla yhdistyksen pitkäaikaisina puheenjohtajina toimivat ensin Arto Alaspää ja hänen jälkeensä Marsa Bäck. Heidän aikanaan Tavastia alkoi järjestää suosittuja taidenäyttelyitä osakunnan kirjastolla. Yhdistys perusti myös Tavastia-mitalin, jonka suunnitteli kuvanveistäjä Terho Sakki. Ensimmäinen mitali luovutettiin professori Sara Hildénille yhdistyksen 50-vuotisjuhlassa 1990.


title: Tavastia (yhdistys)

text:
Yhdistys korostaa tiivistä alumnitoimintaa Hämäläis-Osakunnan kanssa niin, että opiskelijat valmistumisen jälkeen säilyttäisivät osakunnan kautta kontaktin yliopistomaailmaan.Yhdistyksen kotisivut
Hämäläis-Osakunta


title: Márta Mészáros

text: Márta Mészáros (s. 19. syyskuuta 1931 Budapest) on unkarilainen elokuvaohjaaja. Hänen tuotantonsa joukossa ovat tunnetun "Napló"-elokuvasarjan osat.


title: Márta Mészáros

text: Mészáros oli aiemmin naimisissa ohjaajakollegansa Miklós Jancsón kanssa.


title: Márta Mészáros

text: Mészáros oli tuomariston jäsenenä vuonna 1976 Berliinin ja vuonna 1983 Venetsian elokuvajuhlilla. Hän on voittanut useita kansainvälisiä palkintoja muiden muassa Berliinin, Venetsian ja Cannesin elokuvajuhlilla.


title: Street Fighter (pelisarja)

text: Street Fighter () on Capcom-pelitalon tekemä taistelupelisarja. Monen muun kaksintaistelupelisarjan tavoin pelaajat ohjaavat eri puolilta maailmaa kotoisin olevia taistelijoita, joilla jokaisella on omat erikoisliikkeensä ja taustatarinansa. Capcom julkaisi pelisarjan ensimmäisen pelin elokuussa 1987. Pelisarjalla on myös useita sivuhaaroja. Erityisesti Street Fighter II:ta pidetään hyvin merkittävänä pelinä taistelupelien historiassa.


title: Street Fighter (pelisarja)

text: Ensimmäinen Street Fighter julkaistiin kolikkopelinä pelihalleissa vuonna 1987. Pelin suunnittelusta vastasivat Takashi Nishiyama ja Hiroshi Matsumoto, jotka kuitenkin jättivät Capcomin pelin julkaisemisen jälkeen. Vuotta myöhemmin Street Fighter siirrettiin kotikoneille,kuten PC Enginelle ja Commodore 64:lle.


title: Street Fighter (pelisarja)

text: Capcom ryhtyi tuottamaan vuonna 1996 tappelupelejä, joissa olisi mukana muiden yhtiöiden hahmoja. Capcom aloitti X-Men vs. Street Fighter pelillä vuonna 1996, jossa Marvelin sarjakuvaryhmän X-Menin hahmot tappelivat Capcomin Street Fighter hahmoja vastaan. Vuotta myöhemmin julkaistiin Marvel Super Heroes vs. Street Fighter, johon oli saatu lisää Marvelin hahmoja. 1998 yhtiöt päättivät antaa tappelupelisarjalleen virallisen nimen Marvel vs. Capcom, johon he tällä kertaa lisäsivät laajemmalla valikoimalla omia hahmojaan. Tämän myötä Capcom toi Street Fighter hahmojen lisäksi hahmoja muista pelisarjoistaan.


title: Street Fighter (pelisarja)

text: Alla on lista Street Fighter peleissä esiintyneistä hahmoista. Listaan on lueteltu hahmot pelisarjoittain. Osa hahmoista on voinut esiintyä vain yhden pelisarjan yhdessä tai kahdessa osassa. Listalta on jätetty pois joitain spin-off pelejä, sekä muita varsinaisen pelisarjan ulkopuolisia pelejä, kuten "Marvel vs. Capcom" -sarja, jossa Capcomin monet pelihahmot taistelivat Marvel-kustantamon supersankarien kanssa. Toinen vastaavanlainen sarja on "SNK vs. Capcom", jossa Capcomin hahmojen lisäksi oli SNK-pelitalon pelien hahmoja.


title: Street Fighter (pelisarja)

text: Pelisarjan pohjalta on tehty useita elokuvia ja animaatiosarjoja.


title: Kosmologia uskonnoissa

text: Kosmologia tarkoittaa uskontojen yhteydessä erilaisia uskonnollisia ja mytologisia oppeja kaikkeuden alkuperästä. Ne ovat usein niin kutsuttujen luomiskertomuksien muodossa.


title: Carlos Blixen

text: Carlos Samuel Blixen Abella (s. 27. joulukuuta 1936 Montevideo) on uruguaylainen aktiiviuransa lopettanut koripalloilija. Blixen kuului Uruguayn maajoukkueeseen, joka voitti pronssia vuoden Melbournen kesäolympialaisista 1956. Hän oli mukana maan olympiajoukkueessa myös neljä vuotta myöhemmin Roomassa, missä Uruguay sijoittui kahdeksanneksi.


title: Jörn Donner Productions

text: Jörn Donner Productions Oy on Jörn Donnerin vuonna 1968 perustama suomalainen elokuvayhtiö.


title: Jörn Donner Productions

text: Donner perusti yhtiön ensimmäistä täysin Suomessa kuvaamaansa elokuvaansa, "Mustaa valkoisella" (1968) varten. Tämän jälkeen hän on tuottanut yhtiönsä puitteissa myös jokaisen ohjaamansa elokuvan sekä useita muiden ohjaajien tekemiä elokuvia, esimerkiksi Lauri Törhösen elokuvia.


Legenda Taikamiekasta / Kuninkaidenlaakso on Heavy Metal Perseen sekä Gamma Rayn tribuuttiyhtye Guardians of Mankindin tekemä Split single. Se on myös Imperiumi Recordsin ensimmäinen julkaisu.


title: Harriet Martineau

text: Harriet Martineau (1802–1876) oli englantilainen kirjailija ja filosofi, joka tunnettiin omana aikanaan toimittajana, poliittisen taloustieteen tutkijana, abolitionistina ja feministinä.


title: Harriet Martineau

text: Martineau käänsi Auguste Comten teoksia englanniksi. Vuonna 1838 valmistunut käsikirjoitus ”How to Observe Morals and Manners” oli varhainen tutkielma sosiologian tutkimusmenetelmistä. Martineauta on kutsuttu sosiologian äidiksi. Sosiologian perustajana tunnetaan Auguste Comte, sillä Martineaun uraa tutkijana haittasi paitsi kuurous myös se, ettei hän naisena voinut hankkia oppiarvoa aikansa yhteiskunnassa.


title: Kaltovesi

text: Kaltovesi (v:sta 1948 ) on Vuoksen vesistöön kuuluva järvi Karjalankannaksen keskiosassa Kähärin kunnassa Viipurin piirissä Leningradin alueella Venäjällä. Kaltovesi on kapea ja pohjois–eteläsuunnassa noin 14 kilometriä pitkä järvi, jonka pinta on 12,2 metriä merenpinnan yläpuolella. Kaltoveden eteläpäähän laskee kolme kilometriä pitkä Pihkalanjärvi. Kaltovesi puolestaan laskee pohjoispäästään Vuoksen Vaarinselkään. Kaltovesi sijaitsee alueella, jonka Suomi luovutti Neuvostoliitolle vuonna 1940 ja uudelleen 1944. Suomelle kuuluessaan Kaltovesi sijaitsi Heinjoen ja Antrean kuntien rajalla. Heinjoen kirkonkylä sijaitsi järven eteläpäässä.


title: Kaltovesi

text: Vetokallio-niminen kapea kannas erottaa Kaltoveden lounaispään Viipurinlahteen laskevasta Tuokkolanjärvestä. Kaltovesi onkin osa vesireittiä, jota pitkin Laatokka laski Viipurinlahteen Itämeren edeltäjän, Anculysjärven, aikana. Myöhemmin sama järvireitti oli Vuoksen toisena, eteläisenä lasku-uomana Suomenlahteen pohjoisemman haaran laskiessa Käkisalmen luona Laatokkaan. Lopullisesti tämä Vuoksen eteläinen lasku-uoma kuivui vasta vuonna 1857 Kiviniemen kannaksen puhkaisun tuloksena, jolloin Vuoksen uudeksi lasku-uomaksi tuli Taipaleenjoki.


title: Kaltovesi

text: Suomessa suunniteltiin 1900-luvun alussa Karjalankannaksen poikki kulkevaa Laatokan–Suomenlahden kanavaa. Suunniteltu kanava olisi kulkenut juuri Vetokallion ja Kaltoveden kautta Vuokseen.


title: Beautifulgarbage

text: beautifulgarbage (kirjoitetaan joissain yhteyksissä myös muodossa Beautiful Garbage) on yhdysvaltalaisen rockyhtye Garbagen kolmas studioalbumi, joka julkaistiin lokakuussa 2001. Albumilta julkaistiin singlet "Androgyny", "Cherry Lips (Go Baby Go!)", "Breaking Up the Girl" ja "Shut Your Mouth".


title: Beautifulgarbage

text: Albumilla yhtye lisäsi aiemmin erittäin rockpainotteiseen musiikkiinsa enemmän vaikutteita muun muassa hip hopista ja modernista R&B:sta ja samalla teki äänimaisemasta yksikertaistetumman.


title: Beautifulgarbage

text: Kuitenkaan albumin ensisingle "Androgyny" ei menestynyt listoilla eikä radiossa. Lisäksi juuri albumin julkaisun alla tapahtuneet syyskuun 11. päivän iskut sotkivat albumin promootiota. Osittain näistä syistä albumi ei menestynyt listoilla Garbagen kahden edellisen albumin tavoin.Lisäksi albumin Japanin julkaisulla ovat bonuskappaleet:


title: Vladimir Gabulov

text: Vladimir Borisovitš Gabulov (, , s. 19. lokakuuta 1983 Mozdok, Pohjois-Ossetian ASNT, Venäjän SFNT, Neuvostoliitto) on venäläinen jalkapalloilija, pelipaikaltaan maalivahti. Gabulov edustaa Venäjän pääsarjassa pelaavaa Dynamoa, ja aikaisemmin hän on pelannut muun muassa Kubanissa. Hän on pelannut myös Venäjän maajoukkueessa.


title: Viktor Onopko

text: Viktor Onopko (s. 14. lokakuuta 1969) on venäläinen entinen jalkapalloilija, pelipaikaltaan puolustaja. Hän on voittanut Venäjän mestaruuden kolme kertaa ja Venäjän Cupin kahdesti. Maaotteluita Venäjän paidassa hän on pelannut 109 (Venäjän ennätys) ja maaleja tehnyt 7.


title: Esko Raipia

text: Esko Juhani Raipia (s. 24. kesäkuuta 1946 Ikaalinen) on suomalainen näyttelijä.


title: Esko Raipia

text: Raipia tunnetaan näyttelijänä muun muassa tv-sarjoista "Sirkuspelle Hermanni" (1982), "Pakanamaan kartta" (1991), "Oppisopimuspelle Niko" (1992–1995), "Metsolat" (1993–1995) ja "Autopalatsi" (1993).


title: Esko Raipia

text: Raipia oli vuonna 1985 perustamassa tamperelaista Teatteri 2000:a ja toimi myös sen teatterinjohtajana. Hän oli yksi vuonna 1991 perustetun Tampereen Komediateatterin perustajajäsenistä. Lisäksi Raipia opettaa Komediateatterin yhteydessä toimivassa Suomen Teatteriopistossa.


title: Esko Raipia

text: Panu Raipia on Esko Raipian poika.


title: Madelyn Pugh Davis

text: Madelyn Pugh Davis (15. maaliskuuta 1921 – 20. huhtikuuta 2011) oli yhdysvaltalainen käsikirjoittaja, joka tuli 1950-luvulla tunnetuksi työstään "I Love Lucyn" jaksoissa. Hän oli vuosina 1955, 1956 ja 1971 kolmesti ehdolla Emmy-palkinnon saajaksi.


title: Elisabeth Rönnholm

text: Elisabeth Karolina Regina Rönnholm (4. lokakuuta 1826 Parikkala – 27. maaliskuuta 1897 Parikkala) oli Suomen ensimmäinen postineiti. Hänet luetaan suomalaisen postilaitoksen henkilöstön ja koko suomalaisen virkakunnan murroskauden pioneereihin.


title: Elisabeth Rönnholm

text: Rönnholm syntyi Suomen suuriruhtinaskunnassa Haminasta syntyisin olleen lääninrovasti ja teologian tohtori Anton Ulrik Rönnholmin ja Anna Henrika Weckrothin perheeseen. Hänellä oli kaksi sisarta, Antoinette ja Constance sekä vanhempi veli Anton ja nuorempi veli Karl Filip. Kun maaseudulle alettiin perustaa postitoimipaikkoja 1860-luvulla, niitä hoitamaan tarvittiin vaatimattomaan palkkaan tyytyviä ihmisiä. Valtio keksi hyödyntää leskiä sekä naimattomia naisia, "vanhoja piikoja". Elisabeth Rönnholm sai nimityksen Parikkalan postitoimiston hoitajaksi kesäkuussa 1864. Samana vuonna tuli voimaan naisten täysivaltaisuuslaki Suomessa. Rönnholmilla oli takaajinaan hänen isänsä seuraaja, kirkkoherra Clas Collan sekä isän ystävä, toimitusvouti H. J. Hasselqvist.


title: Elisabeth Rönnholm

text: Postitoimisto avattiin Ristinmäen kartanon päärakennuksessa, jonka Anton Ulrik Rönnholm oli rakennuttanut tyttärilleen vuonna 1848. Vähäisen palkkionsa lisäksi Elisabeth Rönnholm sai provision lehtien ja irtolaukkujen välityksestä sekä postimerkkien myynnistä. Postineitien piti tuolloin itse kustantaa suurin osa työssään tarvitsemistaan välineistä. Postihallitus antoi maksutta vain tietyt kaavakkeet, kassalippaan sekä sinetin ja leimasimet. Rönnholm anoi eroa toimestaan vuonna 1885. Vaikka Rönnholmin elämä ulkonaisesti oli vaatimatonta, hän oli pienessä maalaisyhteisössään tärkeä ja pidetty henkilö. Hän asui elämänsä loppuun Ristimäen kartanossa ja menehtyi sydänhalvaukseen 70-vuotiaana.


title: Volkswagen Golf I

text: Volkswagen Golf I (Typ 17) on Volkswagenin Golf-mallin ensimmäinen sukupolvi, jota valmistettiin vuosina 1974–1993. Muotonsa auto sai ItalDesignin studiossa, Giorgetto Giugiaron kynästä. Uusi malli oli Volkswagenille elintärkeä sillä yhtiön taloudellinen tilanne oli vakava ja sen menestynein tuote Kuplavolkkari oli jo pahasti vanhentunut. Haastajat, kuten Toyota Corolla olivat takamoottoriselle, ilmajäähdytteiselle, 1930-luvulla suunnitellulle Kuplalle ylivoimaisia. Volkswagenin uudemmat mallit Typ3 ja Typ4 perustuivat Kuplan tekniikkaan eivätkä onnistuneet houkuttelemaan tarpeeksi ostajia. Pelastus tuli Volkswagenin ostaman Audin suunnalta, jolla oli kokemusta vesijäähdytteisistä moottoreista ja etuvetoisista autoista.


title: Volkswagen Golf I

text: Golf oli ensimmäisiä maailmanlaajuisesti menestyneitä etuvetoisia hatchbackeja. Pohjois-Amerikan markkinoilla malli tunnettiin nimellä Rabbit, Etelä-Amerikassa Caribe. Golfin valmistus aloitettiin yhtiön päätehtaalla Wolfsburgissa Saksassa 1974. Vuonna 1978 Golfin tuotanto aloitettiin myös Westmorelandin tehtaassa Pennsylvanian New Stantonissa Yhdysvalloissa. Tehtaan sijoituksella haettiin kustannussäästöjä mutta tehtaan johtoon valittu entinen Chevrolet-mies James McLernon pyrki muokkaamaan Rabbitia pehmentämällä alustaa ja säästämään materiaalien laadun kustannuksella. Yhtiön johto Saksassa ei kuitenkaan ollut tyytyväinen tuloksiin. Tämä tehdas suljettiin vuonna 1988 liiaksi kohonneiden tuotantokustannuksien ja heikon menekin johdosta. Mallia on valmistettu myös Meksikossa ja Etelä-Afrikassa. Vuodesta 1979 lähtein Golfista valmistettiin sedan-versiota, joka oli yhtiön käytännön mukaisesti nimetty omaksi Jetta-mallikseen.


title: Volkswagen Golf I

text: Vuonna 1976 sai alkunsa kuuluisa Golf GTI, joka loi pieniin perheautoihin perustuvan, mutta tehokkailla moottoreilla varustettujen autojen luokan. Yhdysvalloissa tämä malli oli saatavilla vasta vuonna 1983, jolloin sitä ryhdyttiin valmistamaan Westmorelandin tehtaalla. GTI:n menestyksen myötä monet valmistajat ryhtyivät seuraamaan VW:n esimerkkiä ja loivat vastaavia malleja. Moottorina oli 1588 cm³ 81 kW (110 hv) tehoinen polttoaineen ruiskutuksella varustettu bensiinimoottori. Ensimmäinen sukupolvi koki pienen faceliftin vuonna 1980, jolloin sen takavalojen umpiot muotoiltiin uusiksi lähemmäksi alkuperäisiä suunnitelmia, se sai uudet puskurit ja Yhdysvaltain markkinoilla neliön muotoiset ajovaloumpiot, uuden kojelaudan ja mittariston. Golf I:n avomallia valmistettiin vuosina 1980–1993, eli vielä silloinkin kun toinen sukupolvi oli tuotannossa.


title: Rauha Puntti

text: Rauha Marianne Puntti (1. joulukuuta 1926 – 21. maaliskuuta 2010 Helsinki) oli suomalainen näyttelijä.


title: Rauha Puntti

text: Puntti toimi pitkään Helsingin Kansanteatteri-Työväenteatterissa, näyttelijätyön lisäksi juoksutyttönä, puvustonhoitajana ja lipunmyyjänä. Lisäksi Puntti toimi näyttelijänä Kuopion kaupunginteatterissa vuodet 1963-1965, tarpeistonhoitaja-näyttelijänä Intimiteatterissa 1965-1970, lipunmyyjänä Teatteri Jurkassa 1971-1972 sekä vuodesta 1976 eläkkeelle jäämiseensä saakka Teatteri Pienessä Suomessa, Intimiteatterin seuraajassa.


title: Rauha Puntti

text: Pitkän teatteriuran lisäksi Puntti näytteli muun muassa elokuvissa "Villi Pohjola" (1955), "Jäähyväiset presidentille" (1987) ja "Armon aika" (1999) sekä tv-sarjoissa "Kylmäverisesti sinun" (2000–2005), "Seitsemän" (2001) ja "Harvoin tarjolla" (2008).


title: Rauha Puntti

text: Puntti oli naimisissa ja häneltä jäi avioliitosta kaksi lasta. Puntti on näytellyt kaikkiaan 45 elokuvassa vuosien 1944–1999 aikana.


title: Erkki Kiskola

text: Erkki Jaakko Kiskola (5. toukokuuta 1932 Kurikka – 24. joulukuuta 2001 Ilmajoki) oli Ilmajoen pitkäaikainen kunnanjohtaja.


title: Erkki Kiskola

text: Kiskola syntyi Kurikkaan Juho Kiskolan perheen kuopukseksi. Koulunkäyntinsä hän aloitti Kurikan yhteiskoulussa, jonka jälkeen opinnot jatkuivat Helsingissä Yhteiskunnallisessa korkeakoulussa. Helsingistä Kiskola valmistui vuonna 1954. Hänen aikanaan kunnallistutkintoon sisältyi monia kuntaharjoittelujaksoja ja niistä osan Kiskola suoritti Kurikan ja Ilmajoen kunnissa. 10. elokuuta 1954 eli pian hänen valmistumisensa jälkeen Kiskola pääsi Ilmajoen kunnansihteeriksi.


title: Erkki Kiskola

text: Vuonna 1962 Kiskola valittiin Ilmajoen kunnanjohtajaksi. Hän oli virassa aina vuoteen 1992 saakka ja oli uransa alussa pitkään Suomen nuorin kunnanjohtaja. Kiskolan kunnanjohtajakaudella Ilmajoella kansakoululaitos muuttui peruskouluksi, ammatillinen koulutus uudistui, terveys- ja sosiaalipalvelut kehittyivät huomattavasti, kunnan alueelle saatiin vesihuolto, vapaa-aika- ja kulttuuritoimintoja monipuolistettiin sekä toteutettiin yleiskaavauudistus. Esimerkiksi Ilmajoelle saatiin vanhainkoti, uimahalli, terveyskeskus sekä alettiin järjestää musiikkijuhlia. Kiskola oli ilmajokelaisten keskuudessa arvostettu ja pidetty johtaja. Vuonna 1990 Kiskolalle myönnettiin kunnallisneuvoksen arvonimi.


title: Erkki Kiskola

text: Erkki Kiskola osallistui muun muassa Ilmajoen reserviupseerien ja rotarien toimintaan. Hän harrasti myös kuorolaulua. Kiskolan sotilasarvo oli kapteeni.


title: Robert Misik

text:
Robert Misik (s. 1966 Wien) on itävaltalainen toimittaja, joka kirjoittaa useisiin
itävaltalaisiin ja saksalaisiin lehtiin. Hän on muun muassa saanut poliittisten kirjojen Bruno Kreisky -palkinnon kahdesti. Häneltä on suomennettu teos "Marx jokamiehelle" (2003).


title: Miro Holm

text: Miro Holm on Patrik Borodavkinin esittämä kuvitteellinen hahmo televisiosarjassa "Salatut elämät". Hahmo esiintyi sarjassa keväästä 2008 vuoden 2010 tammikuuhun asti. Hän esiintyy myös sarjaan perustuvassa elokuvassa "Nightmare – painajainen merellä", jonka ensi-ilta oli loppuvuodesta 2012, sekä vuonna 2014 esitetyssä Nightmare 2 – Painajainen jatkuu -elokuvassa.


title: Miro Holm

text: Miro saapui sarjaan palaamalla Suomeen lontoolaisesta yksityiskoulusta. Hänen äitinsä Isabella Holm löysi kotioveltaan pahantuulisen poikansa, joka katkerana valitti, ettei lukukausimaksua oltu maksettu. Saavuttuaan Pihlajakadulle Miro suhtautui koulutovereihinsa ylimielisesti ja korosti joka käänteessä omaa paremmuuttaan. Asuessaan äitinsä kanssa Jenni Vainion alivuokralaisena, Miro ryhtyi heti kiusaamaan Jennin poika Niko Vainiota, joka ei voinut sietää uutta kämppäkaveriaan.


title: Miro Holm

text: Miro ei käytöksensä ansiosta juuri saanut ystäviä Pihlajakadulla, kunnes tutustui Oona Kivirantaan. Oonalta riitti jopa Mirolle ymmärrystä ja tyttö olikin ainoa, jolle Miro näytti herkemmän ja mukavamman puolensa. Oonan ja Miron ystävyys alkoi kuitenkin pian ärsyttää Oonan silloista poikaystävää, Joonatan Sievistä, ja pian pojat olivatkin jo ilmiriidoissa keskenään. Miro ja Joonatan ajautuivat jopa nyrkkitappeluun, eivätkä heidän välinsä myöhemminkään lämmenneet. Miro ei myöskään voinut myöskään sietää isänsä Jarkko Peltosen silloista naisystävää, Salla Laitelaa, vaan yritti kaikin tavoin hankkiutua tästä eroon.


title: Miro Holm

text: Miron välit Sallaan lämpenivät pienten vaikeuksien jälkeen Miron asuttua isänsä ja Sallan kanssa jonkin aikaa. Jarkko kuitenkin muutti myöhemmin pois erottuaan Sallasta, koska ei ollut valmis menemään naisen kanssa naimisiin.


title: Miro Holm

text: Suhde Oonaan syveni ja nuoret alkoivat seurustella. Sitä vastustivat sekä Oonan isä Kari Taalasmaa että Miron omat vanhemmat. Miro ja Oona kihlautuivat ja Miro katkaisi välinsä vanhempiinsa. Oona teki samoin oman isänsä kanssa. Miro sai korjattua välit vanhempiinsa, etenkin isäänsä. Myös Kari hyväksyi nuorten lemmen ja itse seurustelikin pitkään Miron äidin kanssa.


title: Miro Holm

text: Myöhemmin Jarkko teki Mirosta kosmetiikkayrityksensä Jardinin toimitusjohtajan ja muutti itse Ranskaan. Tammikuussa 2010 Miro muutti myös Ranskaan isänsä perässä ja näin jätti sarjan.


title: Miro Holm

text: Nykyään Miro ja Oona asuvat Ranskassa ja heillä on yhteinen lapsi, jota ei ole näytetty sarjassa.


title: Miro Holm

text: Miron ja Oonan suhde ei alkanut kovin sopuisasti, varsinkaan sen jälkeen, kun Miro suuteli Oonaa yllätyksellisesti kesken koulupäivän. Kuitenkin, Miron tunnustettua Oonalle rakkautensa heistä tuli melkein heti pari. Suhteen esteenä oli Miron äiti Isabella, joka ei koskaan hyväksynyt "rahvaanomaista" Oonaa poikansa tyttöystäväksi, eikä Karikaan ollut erityisemmin innoissaan tyttärensä ja Miron suhteesta. Antaakseen vanhemmilleen opetuksen Miro ja Oona huijasivat menneensä kihloihin ja pian tämän jälkeen menivät salaa oikeastikin.


title: Miro Holm

text: Kun Miro Kentaurin räjähdyksen jälkeen sai isänsä paikan Jardinin johtokunnan puheenjohtajana ja lähti vielä työmatkallekin firman nimissä, parin suhteeseen alkoi tulla ongelmia. Oona pettyi pahasti, kun Miro ei töidensä vuoksi ehtinytkään juhlimaan parin kihjalaispäivää. Oonan lähdettyä Australiaan veljeään Saulia tapaamaan Miro palasi kotiin Saksasta ja syytti vaihto-oppilas Noa Okadaa Oonan lähdöstä. Lohdutuksekseen Miro suuteli samassa rapussa asuvaa ystäväänsä Peppi Puolakkaa ja ilmoitti eroavansa Oonasta.


title: Miro Holm

text: Myöhemmin selvisi, että Miron ja Pepin yhden yön jutun seurauksena Peppi oli tullut raskaaksi, joka päättyi pian aborttiin. Oona sai kuulla totuuden Isabellalta, järkyttyi ja jätti Miron ja katkaisi välinsä Peppiin, joka aiemmin oli ollut hänen paras ystävänsä.


title: Miro Holm

text: Vuonna 2014 Kari Taalasmaan palattua Suomeen kertoi hän Miron ja Oonan asuvan yhdessä Ranskassa.


title: Miro Holm

text: "Salattujen elämien" spin-off-elokuvassa "Nightmare - painajainen merellä" Miro on lähtenyt Jardinin johtajana laivalle mukanaan kaksi työntekijäänsä joista toinen on Sampo Kaukovaara. Samaisella laivalla on Peppi Kuulan häämatkaristeily. Seurue kohtaa laivalla ja joutuvat pitämään yhtä, kun heitä vainotaan. Miro alkaa lämmittelemään suhdettaan Oonaan, he suutelevat ja alkavat seurustelemaan uudestaan.


title: Miro Holm

text: Elokuvan jatko-osassa "Nightmare 2 - painajainen jatkuu" Miro ja Oona kutsutaan Jiri Viitamäen perustamaan kesäkahvilaan lomasaarelle. Saarella Miro kosii Oonaa joka suostuu kosintaan, mutta Kari Taalasmaa yrittää estää Miron aikeet naidan tyttärensä. Kun saarella alkaa tapahtumaan kummia, joutuvat Miro ja Kari pitämään yhtä ja pääsevätkin sopuun lopulta. Oona ja Miro kertovat myös odottavansa ensimmäistä lastaan ja Kari onnitteleekin tulevia vanhempia.


title: Marx jokamiehelle

text: Marx jokamiehelle on Robert Misikin kirja vuodelta 2003. Misikin mielestä 2000-luvun alussa edessä näyttäisi olevan Karl Marxin uusi tuleminen. Hän selittää teoksessaan marxilaisen ajattelun uudistumista muun muassa sillä, että lukuun ottamatta talousoppia Marxin opit jäivät vaille viimeisteltyä muotoa. Tämä koskee ideologiakäsitystä, historiankäsitystä, valtiokäsitystä ja dialektiikkaa. Misikin mukaan Marx ei esittänyt näitä käsityksiä valmiina järjestelminä, vaan kehitteli niitä ajankohtaisessa keskustelussa.


title: Old Windsor

text: Old Windsor on Englannin Berkshiren kreivikunnassa sijaitseva suuri kylä. Sen lähistöllä sijaitsevat esimerkiksi Windsorin kaupunki sekä Englefield Greenin ja Datchetin kylät. Lisäksi Thames-joki virtaa kylän lähellä. Ennen Windsorin linnan maihin kuulunut Windsor Great Park sijaitsee sekin Old Windsorin lähettyvillä. Old Windsorissa asuu myös useita julkisuuden henkilöitä. Esimerkiksi laulaja Elton John, golfaaja Nick Faldo ja laulaja Lisa Scott-Lee asuvat kylässä. Lisäksi näyttelijä Geraldine McEwan on syntynyt Old Windsorissa.


title: Torronsuo

text: Torronsuo Tammelassa Kanta-Hämeessä on suomen suurin luonnontilainen keidassuo. Suolla sijaitsee vuonna 1990 perustettu Torronsuon kansallispuisto.


title: Torronsuo

text: Suohon rajoittuu laskettu ja umpeenkasvanut Talpianjärvi, joka myös kuuluu Torronsuon kansallispuistoon. Hieman kauempana on kokonaan kuivattu ja pelloksi tehty Kalliojärvi. Suon reunoille ulottuvat etelässä Paimionjoen sivujoen Pajulanjoen latvahaarat ja lännessä Loimijoen sivujoen Haapajoen latvahaarat. Suosta itään jatkuu karu ja harvaan asuttu Tammelan ylänkö, jonka reunamille suo sijoittuu.


title: Torronsuo

text: Suon lähikyliä Tammelassa ovat Torro, Talpia, Kallio, Sukula, Riihivalkama, Patamo ja Letku. Suolle nimensä antanut Torron kylä sijaitsee Tammelasta katsoen suon takana, Talpian kylä sijaitsee suon saaressa. Suon poikki kulkee Someron ja Forssan välinen seututie 282.


title: Imperiumi (kirja)

text: Imperiumi on marxilaisten filosofien Michael Hardtin ja Antonio Negrin kirja vuodelta 2000. Teos kirjoitettiin 1990-luvun puolivälissä ja ilmestymisensä jälkeen sitä myytiin akateemiselle teokselle harvinaisen suuria määriä.


title: Imperiumi (kirja)

text: Teos on ensimmäinen (ja ainoa suomennettu) osa trilogiaa, jonka myöhemmät osat ovat "Multitude: War and Democracy in the Age of Empire" (2004) ja "Commonwealth" (2009).


title: The Sorrow

text: The Sorrow on vuonna 2005 perustettu itävaltalainen metalcore-yhtye.


title: The Sorrow

text: Yhtyeen esikoisalbumi "Blessings from a Blackened Sky" julkaistiin Drakkarin kautta 27. heinäkuuta 2007. "Metal Hammer" -lehti valitsi sen kuukauden albumiksi elokuun 2007 numerossaan. 2. elokuuta 2007 yhtye esiintyi Wacken Open Air -festivaalilla Saksassa ja helmikuussa 2008 yhtye teki ensimmäisen Euroopassa-kiertueensa pääesiintyjänä. Yhtye esiintyi myös Suomessa, Helsingin Finnish Metal Expossa 16.2.2008, sekä Tuska Open Air Metal Festivalilla 28.6.2008. __notoc__


title: The Sorrow

text: Maaliskuussa 2009 yhtye julkaisi toisen albuminsa "Origin of the Storm".


title: Dream Evil

text: Dream Evil on ruotsalainen metalliyhtye, jonka tuottaja Fredrik Nordström perusti vuonna 1999. __notoc__


title: Metodiikka

text: Metodiikka voi tarkoittaa seuraavia asioita:


title: André Hunebelle

text: André Hunebelle (1. syyskuuta 1896 – 27. marraskuuta 1985) oli ranskalainen elokuvaohjaaja. Hänen töidensä joukossa ovat "Monsieur Taxi" (1952), "Muskettisoturien seikkailut" (1953), "Fantomas"-elokuvat ja "Monte-Criston kuolemanralli" (1968).


title: Pakolaisleiri

text: Pakolaisleiri on väliaikaiseksi tarkoitettu leirialue pakolaisille. Leirit sijaitsevat yleensä pakolaisten kotimaan rajojen ulkopuolella. Niitä ylläpitävät valtiot, YK tai järjestöt kuten Punainen Risti. Maailmassa on arviolta 10,5 miljoonaa pakolaista (2012), joista kolme miljoonaa on suunnitellulla tai järjestetyllä pakolaisleirillä ja puoli miljoonaa itsejärjestetyillä leireillä. Yhdellä leirillä on keskimäärin 11 400 henkilöä, mediaanikoko on alle 6 000:n (vuonna 2012).


title: Pakolaisleiri

text: Pakolaisleirit on tarkoitettu väliaikaiseksi, mutta niillä on taipumus muodostua pidempiaikaisiksi. Pakistanissa, Sudanissa ja Thaimaassa pakolaisia on asunut leireillä 10–15 vuotta ennen kuin he ovat voineet palata koteihinsa. Leirien asukkaat tulevat useimmiten toimeen ruoka- ja lääkeavun turvin. Aliravitsemus ja huonosta hygieniasta johtuvat sairaudet ovat kuitenkin yleisiä useilla leireillä.


title: Pakolaisleiri

text: Ulkopuoliset maat voivat humanitaarisista syistä vastaanottaa leireiltä pakolaisia. Kaudella 2013–2014 kiintiöpakolaisia pakolaisleireiltä otti vastaan 21 maata: 17 Euroopan maata sekä Australia, Kanada, Uusi-Seelanti ja Yhdysvallat.


title: Pakolaisleiri

text: Suomen sisällissodan jälkeen suomalaisia pakolaisia sijoitettiin Neuvosto-Venäjällä toimineeseen Buin siirtokuntaan.


title: Bulgarian kansantasavalta

text: Bulgarian kansantasavalta () oli Bulgarian valtion nimi kommunistihallituksen aikana vuosina 1946–1990, jolloin maata johti Bulgarian kommunistipuolue. Kommunistinen Bulgaria oli kylmän sodan aikana Neuvostoliiton satelliittivaltio. Se oli Varsovan liiton ja SEV:n jäsenmaa. Maata johti Todor Živkov. Bulgarialla oli läheiset suhteet Neuvostoliittoon ja se sai runsaasti taloudellista tukea neuvostohallitukselta.


title: Jean-Pierre Mocky

text: Jean-Pierre Mocky (s. 6. heinäkuuta 1929) on ranskalainen näyttelijä sekä elokuvaohjaaja, -tuottaja ja -käsikirjoittaja. Hän on ollut vuosina 1963 ja 1987 ehdolla Berliinin elokuvajuhlien Kultaisen karhun saajaksi.


title: Jean-Pierre Mocky

text: Mocky on esiintynyt näyttelijänä lukuisissa elokuvissa 1940-luvulta lähtien. Hän on tehnyt pitkään näyttelijän- ja ohjaajantöitä rinnakkain; hänen varhaiset ohjauksensa ovat jo 1950–1960-lukujen vaihteelta.


title: Lola Dueñas

text: Lola Dueñas (s. 6. lokakuuta 1971) on espanjalainen näyttelijä, joka on esiintynyt muiden muassa elokuvissa "Meri sisälläni" (2004) "Volver – paluu" (2006), ja "Matkarakastajat" (2013).


title: Lola Dueñas

text: Dueñas kuului vuoden 2006 Cannesin elokuvajuhlien parhaan naisnäyttelijän palkinnon saajiin. Hän on voittanut myös Goya-palkinnon.


title: Eila Arjoma

text: Eila Elina Arjoma-Mönttinen (s. 15. lokakuuta 1938, Helsinki) on suomalainen näyttelijä ja ohjaaja.


title: Eila Arjoma

text: Arjoma pääsi ylioppilaaksi 1957 ja valmistui filosofian kandidaatiksi 1963. Teatterikorkeakoulun hän kävi 1962–65, josta välillä vuoden British Councilin stipendiaattina Bristolin yliopiston teatterilaitoksella 1963–64.


title: Eila Arjoma

text: Arjoma on näytellyt muun muassa Jotaarkka Pennasen ohjaamassa elokuvassa "Mommilan veriteot 1917" (1973). Tämän lisäksi hän on ohjannut tv-sarjoja, kuten "Mustat ja punaiset vuodet" (1973).


title: Eila Arjoma

text: 1980- ja 1990-luvuilla Eila Arjoma ohjasi Radioteatterille suuren määrän etenkin lapsille ja nuorille suunnattuja kuunnelmia. Sokeain kuunnelmapalkinto myönnettiin hänen ohjauksilleen vuosina 1986 ja 1993.


title: Tapio Aarre-Ahtio

text: Tapio Aarre-Ahtio (s. 24. helmikuuta 1948 Helsinki) on suomalainen näyttelijä. Hänen vanhempansa ovat näyttelijä Ilmari Aarre-Ahtio ja taidemaalari Kirsti Aarre-Ahtio. Hän on työskennellyt Kemin kaupunginteatterissa, Kom-teatterissa, Ahaa-teatterissa, Teatteri 41:ssä ja Riksteaternissa. Parhaillaan Aarre-Ahtio on kiinnitettynä Lahden_kaupunginteatteriin (2011–).


title: Tapio Aarre-Ahtio

text: Aarre-Ahtio on näytellyt muun muassa Jotaarkka Pennasen elokuvassa "Mommilan veriteot 1917" (1973) ja Rauni Mollbergin elokuvassa "Ystävät, toverit" (1990).


title: Street Fighter Alpha

text: Street Fighter Alpha: Warrior's Dreams () on Capcomin kehittämä taistelupeli vuodelta 1995, joka on osa "Street Fighter" -pelisarjan universumia. Japanissa peli tunnetaan nimellä "Street Fighter ZERO (Sutorīto Faitā ZERO)". Pelien tarina sijoittuu ensimmäisen "Street Fighter" -pelin ja "Street Fighter II":n välille.


title: Tomi Tuominen

text: Tomi Tuominen (s. 8. marraskuuta 1971) on suomalainen toimittaja, juontaja, selostaja ja kartanlukija. Hän on selostanut muun muassa Formula 1 -kilpailuja vuosina 2001–2003 ja samalla hän juonsi Motor Forum-ohjelmaa. Lisäksi hän juonsi muun muassa MTV3-kanavalla näytetyn Pokerimestari-ohjelman, sekä Miss Suomi lähetyksen vuonna 2007. Hän toimi myös rallikuljettaja Toni Gardemeisterin kartanlukijana kaudella 2008 Suzukin WRC:llä. Kaudella 2013 Tuominen toimi Juho Hännisen kartanlukijana. Tuominen on toiminut myös jääkiekon SM-liigassa pelaavan Helsingin Jokereiden ottelukuuluttajana. Tuominen on selostanut otteluita Jääkiekon MM-kilpailuissa ja on ollut MTV Sportin Formula 1 -lähetyksien studio-osuuksien juontajana.


title: Tomi Tuominen

text: Tuominen on myös näytellyt sivuroolissa Kovaa maata -tv-sarjassa.


title: Eric Schopler

text: Eric Schopler (8. helmikuuta 1927 – 7. heinäkuuta 2006) oli yhdysvaltalainen psykologi. Hän syntyi Saksassa, jossa hän myös vietti lapsuutensa.


title: Eric Schopler

text: Schopler pakeni natsiaikana perheineen Yhdysvaltoihin, jossa hän valmistui high schoolista ja palveli Yhdysvaltain armeijassa. Hän valmistui asepalvelunsa jälkeen Chicagon yliopistosta.


title: Eric Schopler

text: Schopler paneutui tutkimustyössään autismiin ja perusti vuonna 1966 Pohjois-Carolinan yliopistolla (Chapel Hill) niin kutsutun TEACCH-ohjelman.


title: Eric Schopler

text: Schoplerille myönnettiin Pohjois-Carolina-palkinto vuonna 1993. Hän kuoli 79-vuotiaana.


title: Jaseongin piirikunta

text: Jaseongin piirikunta (, hanja 慈城郡, McCune-Reischauer "Chasŏng-kun") on piirikunta Korean demokraattisen kansantasavallan Jagangin maakunnassa. Se sijaitsee maakunnan pohjoisosassa Kiinan rajalla Jalujoen varrella. Vuoden 2008 väestönlaskennan mukaan piirikunnassa oli 50 939 asukasta.


title: Mikk Mikiver

text: Mikk Mikiver (4. syyskuuta 1937 Tallinna – 9. tammikuuta 2006 Tallinna) oli virolainen näyttelijä ja teatteriohjaaja.


title: Mikk Mikiver

text: Mikiver esiintyi useissa virolaisissa elokuvissa ja televisiosarjoissa 1970-luvulta lähtien. Suomessa hänet tunnetaan parhaiten pääosasta Rauni Mollbergin elokuvassa "Ystävät, toverit" (1990) ja televisiosarjasta "Pimeän hehku" (1996).


title: Stan Marsh

text: Stanley ”Stan” Marsh on kuvitteellinen hahmo yhdysvaltalaisessa komediasarjassa "South Park". Mustahiuksisen Stanin hahmon löyhänä esikuvana on ollut Trey Parker, joka on myös hahmon ääninäyttelijä sarjassa. Stan ja hänen ystävänsä Kyle, Eric ja Kenny ovat "South Parkin" neljä päähenkilöä. Stan on syntynyt 19. lokakuuta. Stan on nuorempi kuin Kyle ja Eric; Kennyn syntymäpäivä ei ole tiedossa. Stan nähtiin ensimmäisen kerran muiden poikien tavoin Spirit of Christmas -lyhytpätkässä vuonna 1992. South Parkin nettisivuilla Stanin kuvaillaan olevan ”tavallinen, keskiverto, hämmentynyt, amerikkalainen lapsi”.


title: Stan Marsh

text: Stanin paras ystävä on Kyle Broflovski. Stan yleensä puolustaa Kyleä, kun Eric Cartman kiusaa Kylea ja vitsailee tämän kustannuksella. Stanin ja Kylen isätkin ovat hyviä ystäviä keskenään.


title: Stan Marsh

text: Stan on ihastunut luokkatoveriinsa Wendy Testaburger. Sarjan alkuaikoina Stan yleensä oksensi Wendyn kasvoille, kun tämä puhui Stanille. South Park elokuvassa Wendy on ihastunut kaupunkiin muuttaneeseen uuteen lapseen Gregoryyn. Stan yrittää saada Wendyn pitämään taas hänestä ja onnistuukin siinä elokuvan lopussa. Seitsemännen tuotantokauden jaksossa "Raisins" Wendy jättää lopulta Stanin ihastuttuaan Tokeniin, joka on samalla luokalla. 11. tuotantokauden "The List" -jaksossa Wendy ja Stan palaavat yhteen.


title: Stan Marsh

text: Stanin perheestä kerrotaan hieman enemmän kuin muiden poikien perheistä. Stanin perheeseen kuuluu hänen isänsä Randy, äiti Sharon, väkivaltainen isosisko Shelley ja homoseksuaali koira Sparky (suom. Onni), jota tosin ei ole kovinkaan usein nähty ensimmäisten tuotantokausien jälkeen. Marshin perhe parodioi stereotyyppistä amerikkalaisperhettä, erityisesti isä Randy, joka usein ylireagoi lähes sairaalloisesti moniin asioihin. Stanin muita sukulaisia ovat Randyn veli eli Stanin setä Jimbo Kern. Hän on metsästäjä ja hän omistaa asekaupan. Stanillä on 104 -vuotias isoisä "Grandpa" Marvin Marsh. Hän asuu Marsheilla. Stanin Aunt Flo -täti nähtiin yhdessä jaksossa, jossa hän myös kuoli.


title: Stan Marsh

text: Nettisivut


title: Yeovil Town FC

text: Yeovil Town Football Club on englantilainen, 1890-luvulla perustettu jalkapalloseura Yeovilista, Somersetista. Joukkue pelaa kaudella 2018–2019 Englannin kakkosliigassa, maan neljänneksi ylimmällä sarjatasolla, jonne se putosi keväällä 2015. Englannin liigassa se on pelannut vuodesta 2003 lähtien. Kauden 2013–2014 se pelasi Englannin toiseksi korkeimmalla sarjaportaalla, mestaruussarjassa.


title: Yeovil Town FC

text: Joukkue pelaa kotiottelunsa Huish Parkissa ja kotiasu on väriltään vihreä/valkoraidallinen. Lempinimi on "The Glovers".


title: Yeovil Town FC

text: Seura perustettiin vuonna 1890 jolloin nimeksi tuli "Yeovil Football Club". Vuonna 1895 seuran uudeksi nimeksi tuli "Yeovil Casuals FC" ja vuonna 1907 "Yeovil Town FC". Vuonna 1915 seura yhdistyi "Petters United"in kanssa ja uuden seuran nimeksi tuli "Yeovil and Petters United". Toisen maailmansodan jälkeen seura palasi käyttämään edellistä nimeä, "Yeovil Town FC".


title: Yeovil Town FC

text: Yeovil eteni vuoden 1949 FA Cupissa viidennelle kierrokselle kukistettuaan Sunderlandin 2–1. Se voitti Eteläisen liigan mestaruuden kolme kertaa vuosina 1955–1973. Se kuului uuden sarjan, konferenssin, perustajajäseniin 1979. Seura putosi 1985 Isthmian Leagueen, jonka mestaruuden voitti 1988 palaten konferenssiin. Se putosi Isthmian Leagueen uudelleen 1990-luvun puolivälissä, mutta voitti sarjan mestaruuden 1997.


title: Yeovil Town FC

text: Yeovil voitti FA Trophyn 2002. Seuraavalla kaudella se voitti konferenssin mestaruuden 17 pisteen erolla kakkoseen ja nousi Englannin liigaan. Keväällä 2005 Yeovil voitti kakkosliigan mestaruuden, ja pelasi seuraavat kahdeksan kautta ykkösliigassa. Toukokuussa 2013 se voitti nousukarsintafinaalissa Brentfordin 2–1 nousten ensimmäisen kerran toiseksi korkeimmalle sarjatasolle, mestaruussarjaan. Yhden mestaruussarjassa pelatun kauden jälkeen Yeovil palasi ykkösliigaan. Se jäi kaudella 2013–2014 mestaruussarjan viimeiseksi kerättyään 46:ssa ottelussa 37 pistettä (8 voittoa, 13 tasapeliä ja 25 tappiota).


title: Street Fighter (videopeli)

text: Street Fighter on Capcomin kehittämä kolikkopeli vuodelta 1987. Se on ensimmäinen osa "Street Fighter" -taistelupelisarjassa. Peli ei ollut erityisen tunnettu, ja vasta sen jatko-osa "Street Fighter II" tuli huomattavasti enemmän tunnetuksi. "Street Fighterissä" ei ollut pelattavana muita hahmoja kuin Ryu ja Ken (Ken ainoastaan kaksinpelissä).


title: Street Fighter (videopeli)

text: Peli julkaistiin PC Enginelle vuonna 1988 nimellä Fighting Street.


title: Street Fighter (videopeli)

text: Pelaaja ottelee peräkkäin yksi vastaan yksi kamppailuja tietokonetta vastaan tai vaihtoehtoisesti yksittäisessä pelissä toista pelaajaa vastaan. Jokainen ottelu kestää kolme erää, joista pelaajan on voitettava kaksi päästäkseen seuraavalle kierrokselle. Lisäksi pelaajan on voitettava vastustajansa yhden erän aikana alle puolessa minuutissa. Mikäli aika päättyy ettei kumpikaan ole saanut tyrmättyä toista, julistetaan voittajaksi se jolla on enemmän energiaa jäljellä. Mikäli kolmas erä päättyy tasan julistetaan tietokoneen ohjaama pelaaja voittajaksi. Yksin pelissä pelaaja voi jatkaa uudestaan tappiosta huolimatta, samaa vastustajaa vastaan jolle hävisi.


title: Street Fighter (videopeli)

text: Pelaajalla on käytössä myös kolme erikoisliikettä, jotka saa vain tekemällä tietyn sarjaliikkeen joystickillä ja sen näppäimillä. Nämä tekniikat ovat "Psycho Fire" (波動拳, Hadōken?, "Surge Fist"), "Dragon Punch" (昇龍拳, Shoryūken?, "Rising Dragon Fist") ja "Hurricane Kick" (竜巻旋風脚, Tatsumaki Senpū Kyaku?, "Tornado Whirlwind Kick"). Myöhemmissä Street Fighter peleissä kyseisiä erikoisliikkeitä ei ole kerrottu kolikkopelin ohjeissa.


title: Street Fighter (videopeli)

text: Pelaajalla on käytössään japanilainen kamppailulajien taitaja Ryu, joka ottelee kansainvälisessä kamppailulajien turnauksessa todistaakseen vahvuutensa. Toinen hahmo on käytössä vain kaksinpelissä, joka on Ryun entinen harjoittelukaveri ja kilpailija Ken. Molemmat hahmot ovat liikkeiltään ja erikoisliikkeiltään samanlaisia. Heidät erottaa ainoastaan nimen lisäksi ulkonäöllisesti.


title: Street Fighter (videopeli)

text: Yksinpelissä pelaajan on määrä otella kymmentä vastustajaa vastaan viidestä eri maasta. Pelaaja saa mahdollisuuden valita pelin alussa missä maassa hän haluaa aloittaa pelin. Vaihtoehtoina ovat Japani, Yhdysvallat, Kiina ja Englanti. Pelaaja ottelee jokaisen maan kahta taistelija vastaan, jotka hänen täytyy voittaa päästäkseen seuraavaan maahan. Pelien välissä on myös bonuspelejä, joista voi saada lisäpisteitä. Näihin kuuluvat pöydän ja tiilien rikkominen. Pelaajan voitettua kaikki kahdeksan vastusta hän pääsee matkustamaan Thaimaahan kohtaakseen pelin kaksi viimeistä vastusta.


title: Noskuanselkä

text: Noskuanselkä () on järvi Venäjällä Leningradin alueeella Viipurin piiriin kuuluvien Antrean ja Kähärin kuntien rajalla Karjalankannaksella. Järvi sijaitsee Suomen Neuvostoliitolle luovuttamalla alueella. Suomelle kuuluessaan järvi sijaitsi Heinjoen ja Antrean kuntien rajalla. Noskuanselän pinta on 10,7 metriä merenpinnan yläpuolella. Noskuanselkään laskee etelästä Kotijärvi ja pohjoisesta Nuutilanjärvestä virtaava Näätälänjoki. Noskuanselän vedet laskevat järven länsipäästä Pullilanjärveen, josta vedet laskevat edelleen useiden järvien kautta Viipurinlahden äärimmäiseen perukkaan, Suomenvedenpohjaan.


title: Noskuanselkä

text: Suomessa suunniteltiin 1900-luvun alussa Karjalankannaksen poikki kulkevaa Laatokan–Suomenlahden kanavaa. Suunniteltu kanava olisi kulkenut juuri Noskuanselän kautta kohti Vuoksea.


title: Mabel Rivera

text: María Isabel "Mabel" Rivera Torres (s. 20. kesäkuuta 1952) on espanjalainen näyttelijä, joka on esiintynyt muiden muassa elokuvissa "Meri sisälläni" (2004), "Goyan aaveet" (2006) ja "Orpokoti" (2007). Hän voitti parhaan naissivuosan Goya-palkinnon vuonna 2005.


title: Juan Antonio Bayona

text: Juan Antonio Bayona (s. 1975) on espanjalainen elokuvaohjaaja. Hän ohjasi muiden muassa musiikkivideoita jo ennen läpimurtoaan kauhuelokuvalla "Orpokoti" (2007).


title: Juan Antonio Bayona

text: Barcelonassa syntynyt Bayona palkittiin parhaan uuden ohjaajan Goyalla vuonna 2008. Hän on ohjannut mm. myös vuoden 2012 elokuvan "Selviytyminen", vuoden 2018 elokuvan .


title: Fernando Cayo

text: Fernando Cayo (s. 22. huhtikuuta 1968) on espanjalainen näyttelijä. Hän on esiintynyt muun muassa televisiosarjassa "Manos a la obra" (1998–2001) ja kauhuelokuvassa "Orpokoti" (2007).


title: Mary Rosenblum

text: Mary Rosenblum (27. kesäkuuta 1952 Levittown, New York – 11. maaliskuuta 2018) oli yhdysvaltalainen tieteiskirjailija. Häneltä on suomennettu romaani "Harhainvalta" (1993). Suomennettu teos voitti Tähtivaeltaja-palkinnon 1996. Mary Rosenblum asui Oregonissa. Hän opetti luovaa kirjoittamista.


title: Eleonora Giorgi

text: Eleonora Giorgi (s. 21. lokakuuta 1953 Rooma) on italialainen näyttelijä, tätä nykyä myös elokuvaohjaaja ja -käsikirjoittaja. Hän on esiintynyt muiden muassa elokuvissa "Dimenticare Venezia" (1979), "Inferno 80" (1980) ja "Suljettu ovi" (1982).


title: Eleonora Giorgi

text: Ohjaaja-käsikirjoittajana Giorgi debytoi vasta vuonna 2003 teoksella "Uomini & donne, amori & bugie".


title: Eleonora Giorgi

text: Giorgi on voittanut huomattavia palkintoja; hän on muun muassa vuoden 1982 parhaan naispääosan David di Donatello -voittaja.


title: Charles Kingsley

text: Charles Kingsley (12. kesäkuuta 1819 Holne, Devon, Englanti – 23. tammikuuta 1875 Lontoo) oli englantilainen kirjailija. Hänen teoksistaan muistetaan Suomessa "Vellamon lapset" ("The Water-Babies", 1863), josta on ilmestynyt useita painoksia.


title: La Siesta

text: La Siesta on saksalainen riippumattojen valmistaja ja yksi harvoista riippumattotuotemerkeistä. Yrityksen pääkonttori sijaitsee Jugenheimissa Saksassa, mistä tuotteet toimitetaan eurooppalaisille jälleenmyyjilleen. La Siestan toimitusjohtaja on saksalainen Alexander Grisar. La Siestalla on jälleenmyyjät lähes kaikkialla Euroopassa. Suomessa La Siestan edustajana toimii La Siesta Finland.


title: La Siesta

text: La Siesta -riippumatot valmistetaan Etelä-Amerikassa. Valmistusmaita ovat Kolumbia, Brasilia, Meksiko, Nicaragua ja Argentina. La Siesta tarjoaa perinteisten riippumattojen lisäksi mattoja puulevittimillä, jotka ovat tutumpia Euroopassa. Lisäksi yritys valmistaa riipputuoleja ja ainoana maailmassa Loungereita, joka on riippumaton ja riipputuolin yhdistelmä.


title: La Siesta

text: Yritys noudattaa valmistusmaissa reilun kaupankäynnin sääntöjä ja vastustaa lapsityövoiman käyttöä.


title: Kaupunginteatteri

text: Kaupunginteatteri on yleensä kaupungin ylläpitämä ammattiteatteri, jonka henkilökunnasta ainakin osa on kaupungin palkkalistoilla. Suomen vanhin täysin kunnallinen teatteri on Turussa, ja se on perustettu 1946. Toiseksi vanhin on Kemin teatteri vuodelta 1947.


title: Kaupunginteatteri

text:
Ennen kaupunginteatterien perustamista Suomessa monissa kaupungeissa oli toiminut kaksi teatteria: porvarillinen ja työväen ammattiteatteri. Niille ei tuntunut löytyvän taloudellisia resursseja, ja monessa kaupungissa alettiin keskustella sodan jälkeen näiden yhdistämisestä. Turussa yhdistymistä vauhditti Työväenteatterin rakennuksen tulipalo.
Helsingissä perustettiin kaupungin hallinnoima teatterisäätiö vuonna 1965, ja sen rakennuttama talo valmistui 1967. Siihen muutti entinen Kansanteatteri-Työväenteatteri, josta tuli samalla Helsingin Kaupunginteatteri. Tampereella toimii edelleen kaksi suurta laitosteatteria, Tampereen Työväen Teatteri ja Tampereen Teatteri.


title: Infinitum Nihil

text: Infinitum Nihil on näyttelijä Johnny Deppin, Christi Dembrowskyn ja Sam Sarkarin kanssa yhdessä vuonna 2004 perustama losangelesilainen elokuvatuotantoyhtiö. Yhtiön sivukonttori sijaitsee Santa Monicassa, Kaliforniassa.


title: Infinitum Nihil

text: Depp omistaa ja toimii yhtiön pääjohtajana, Dembrowsky toimistusjohtajana ja Sarkar kehityssuunnittelijana.


title: Infinitum Nihil

text: Tuotantoyhtiön käynnissä olevista projekteista liikkuu aika ajoin epämääräisiä huhuja alkaen Hunter S. Thompsonin romaaniin perustuvasta ""The Rum Diary"":sta toistaiseksi nimeämättömään Alexander Litvinenko-projektiin.


title: Infinitum Nihil

text: Vahvistetusti tuotannossa on Gregory David Robertsin samannimiseen romaaniin perustuva elokuva ""Shantaram"."


title: Indrenius

text: Indrenius on suomalainen pappissuku, jonka yksi sukuhaara aateloitiin ja korotettiin Suomen suuriruhtinaskunnassa vapaaherrallisen säätyyn. Suku tunnetaan Kokemäensaaren () säteritilalta Porista 1600-luvulta. Suvun kahden haaran äiti on porilainen kauppiaanrouva "Agneta Tomasdotter". Sekä hänen ensimmäisen että toisen puolison jälkeläiset ovat käyttäneet sukunimeä "Indrenius" ja toimineet kirkkoherroina useissa Suomen pitäjissä. Myös porilaisen porvarin "Henrik Tomasson"in († 1707) kolme ylioppilaspoikaa käyttivät nimeä "Indrenius"


title: Indrenius

text: Viipurin läänin kuvernööri Bernhard Indrenius aateloitiin vuonna 1854 ja introdusoitiin Suomen Ritarihuoneeseen aatelisena sukuna numero 223. Hänet korotettiin vapaaherraksi vuonna 1871 ja introdusoitiin 1872 vapaaherrallisena sukuna numero 51. Suvun mieslinjan sammuessa sukuun adoptoitiin Bernhard Indreniuksen tyttären puolison, puolalaisen kontra-amiraalin Hieronim Maximilian Zalewskin lapset vuonna 1914. Tämä sukuhaara tunnetaan nykyään nimellä Indrenius-Zalewski.


title: Bernhard Indrenius

text: Bernhard Indrenius (16. tammikuuta 1812 Hamina – 23. lokakuuta 1884 Pietari) oli suomalainen vapaaherra ja jalkaväenkenraali, joka palveli Venäjän keisarillisessa armeijassa ja siirtyi sitten Suomen suuriruhtinaskunnan siviilihallintoon.


title: Bernhard Indrenius

text: Indreniuksen vanhemmat olivat tuomiorovasti Emanuel Indrenius ja kauppiaan tytär Kristiina Emilia Bruun. Indrenius valmistui upseeriksi Haminan kadettikoulusta 1825, kävi Pietarin sota-akatemian ja tuli kapteenin vakanssille Venäjän armeijan esikuntaan 1835. Kaukasian sodissa 1837-1853 hän toimi mm. armeijakunnan esikuntapäällikön adjutanttina. Hänet aateloitiin vuonna 1854 ja introdusoitiin Suomen ritarihuoneeseen aatelisena sukuna numero 223.


title: Bernhard Indrenius

text: Osallistuttuaan Krimin sotaan Indrenius nimitettiin Mikkelin ja sitten Viipurin läänin kuvernööriksi 1856. Kenraaliluutnantiksi hänet ylennettiin 1862 ja jalkaväenkenraaliksi 1872. Myöhemmin hän toimi senaattorina, Suomen asiain komitean jäsenenä, Aleksanterin-Yliopiston varakanslerina sekä Suomen kenraalikuvernöörin viransijaisena. Hänet korotettiin vapaaherraksi 1871 ja introdusoitiin ritarihuoneeseen 1872 vapaaherrallisena sukuna numero 51.


title: Bernhard Indrenius

text: Indrenius toimi ruotuväkikomitean puheenjohtajana 1866, asevelvollisuuskomitean puheenjohtajana 1871 sekä sukunsa edustajana vuosien 1863-64, 1867 ja 1877 valtiopäivillä.


title: Bernhard Indrenius

text: Indreniuksen ensimmäinen puoliso vuodesta 1846 oli kenraaliluutnantti Lavrenti Vasilkovskin tytär Natalia Lavrentjevna Vasilkovskaja (1826–1848). Vuonna 1857 hän avioitui Henrik Clayhillsin tyttären Natalia Emilia Clayhillsin (1835–1929) kanssa. Naimakaupan yhteydessä hän sai haltuunsa Kyminkartanon kartanon.


title: Skalariak

text: Skalariak on suosittu Baskimaalta lähtöisin oleva Ska-orkesteri, jonka sanoituksissa ilmenee vasemmistoilaisuus ja myös anarkistisuus.


title: Volkovon hautausmaa

text: Volkovon hautausmaa on Venäjällä, Pietarin kaupungissa Frunzen piirissä sijaitseva luterilainen hautausmaa. Hautausmaa perustettiin vuonna 1773 Katariina Suuren kiellettyä hautaukset kirkkoihin tai kirkon pihalle. Se sijaitsee "Volkovo"-joen varrella.


title: Volkov

text: Volkov () tai Volkoff, naisilla Volkova (Во́лкова) on yleisimpiä venäläisiä sukunimiä. Se perustuu henkilönimeen "Volk" (Волк), jonka merkitys on ’susi’. Nimi voi tarkoittaa seuraavia henkilöitä tai asioita:


title: Volkov

text: Volkov


title: Volkov

text: Volkova


title: Volkov

text: Muita


title: Scott Rudin

text: Scott Rudin (s. 14. heinäkuuta 1958) on yhdysvaltalainen elokuva- ja teatterituottaja. Hänen teostensa joukossa on kymmeniä maailmankuuluja elokuvia, kuten "The Truman Show" (1998), "School of Rock" (2003), "Steve Zissoun vedenalainen maailma" (2004), "Menetetty maa" (2007), "Doubt – Epäilys" (2008), Äärimmäisen lujaa ja uskomattoman läheltä (2011), "Captain Phillips" (2013) ja "Fences" (2016).


title: Scott Rudin

text: Useiden Tony-palkintojensa ohella Rudin on voittanut Emmyn ja Oscarin.


title: Simolin

text: Simolin on turkulainen kauppiassuku, jonka kaksi sukuhaara on aateloitu ja korotettu vapaaherralliseen arvoon Pyhässä saksalais-roomalaisessa keisarikunnassa. Nämä sukuhaarat tunnetaan nimellä "von Simolin". Nuoremmat polvet ovat omaksuneet yhdistelmänimiä perittyään myös muita paronin ja kreivin arvoja. Eräs sukuhaara sai vuonna 1852 oikeuden käyttää "Báthory"-hallitsijasuvun kreivillisiä arvoja ja nimeä. Tämä haara tunnetaan nimellä "von Simolin-Báthory". Toinen haara käyttää nimeä "von Simolin-Wettberg". Suvun mukaan on nimetty "von-Simolin-Straße" Seeshauptin kaupungissa Baijerissa Saksassa.


title: Inglis Fletcher

text: Inglis Fletcher (1879–1969) oli yhdysvaltalainen kirjailija. Hän julkaisi lukuisia historiallisia romaaneja.


title: Inglis Fletcher

text: Fletcher syntyi Illinoisissa, mutta koska hänen sukutaustansa oli Pohjois-Carolinan osavaltiossa, hän paneutui työssään tämän alueen tapahtumiin. Hän hankki ennen kirjoitusprosessia runsaasti taustatietoa tutkimistaan asioista.


title: Inglis Fletcher

text: Fletcherin teoksia on käännetty useille vieraille kielille. Hänelle myönnettiin vuonna 1964 Pohjois-Carolina-palkinto.


title: Christian Wörns

text: Christian Wörns (s. 10. toukokuuta 1972 Mannheim) on saksalainen jalkapalloilija, pelipaikaltaan puolustaja.


title: Christian Wörns

text: Wörns aloitti uransa Phöniz Mannheimin juniorijoukkueissa, mistä siirtyi vuonna 1983 Waldhof Mannheimiin. Waldhofin edustusjoukkueessa hän debytoi 17-vuotiaana kaudella 1989–1990. Hän pelasi seuran edustusjoukkueessa kahden kauden ajan ennen siirtymistään Bayer Leverkuseniin vuonna 1991 ja pelasi seurassa aina vuoteen 1998. Leverkusenissa hän voitti Saksan Cupin kaudella 1992–1993. Kauden 1998–1999 Wörns edusti ranskalaista Paris Saint-Germainia, mutta palasi takaisin Saksaan ja Borussia Dortmundin joukkueeseen, missä hän voitti vuonna 2002 Saksan mestaruuden. Wörns lopetti uransa kauden 2007–2008 päätteeksi jäätyään ilman jatkosopimusta Dortmundin kanssa.


title: Christian Wörns

text: Saksan maajoukkueessa Wörns pelasi 66 ottelua vuosina 1992–2005. Hän kuului hopeaa voittaneeseen joukkueeseen EM-kilpailuissa 1992. Hän oli mukana myös MM-kilpailuissa 1998 ja EM-kisoissa 2004.


title: Radeon HD 2000 -sarja

text: Radeon R600 on AMD:n vuonna 2007 julkaisema grafiikkasuoritin. Suoritin tukee Microsoftin DirectX 10 -, Unified Shader - ("Shader Model 4.0") ja OpenGL 2.0 -laajennuksia. Ensimmäinen malliston korteista, Radeon HD 2900 XT, saapui markkinoille 14. toukokuuta vuonna 2007 pahojen myöhästymisien jälkeen. AMD antoi selityksenä että heillä halutaan julkaista kaikki malliston näytönohjaimet yhdellä kertaa. Tämä asia ei kuitenkaan toteutunut, vaan muita kuin huippukortteja saatiin odotella pitkälle kesäkuuhun asti.


title: Radeon HD 2000 -sarja

text: R600 on ensimmäinen AMD:n markkinoille tuoma näytönohjain, jossa AMD käytti unified Shader -arkkitehtuuria. AMD hehkutti, että laajennuksen ansiosta näytönohjain kykenee tuottamaan samanlaista grafiikkaa, jota nykyaikaiset pelikonsolit käyttävät.


title: Radeon HD 2000 -sarja

text:
R600 -näytönohjaimessa on 320 ALUa, jotka on jaettu neljäksi SIMD-matriisiksi, joten näin ollen jokainen matriisi sisältää 80 ALUa. Stream-yksiköt on jaettu viiden yksikön suorittimiksi, joita on yhteensä 64 kappaletta.
R600 sisältää n. 700 miljoonaa transistoria.


title: Radeon HD 2000 -sarja

text: Radeon HD 2900 XT:n muistiohjain sisältää yhteensä kahdeksan 64-bittistä muistikanavaa, jolloin väylän kokonaisleveys on 512 bittiä, enemmän kuin missään aiemmassa työpöytäkäyttöön valmistetussa näytönohjainpiirissä.


title: Radeon HD 2000 -sarja

text: Näytönohjaimeen on myös integroitu äänipiiri, jotta sen HDMI-liittimistä voidaan antaa myös ääntä ulos.


title: Radeon HD 2000 -sarja

text: AMD:n R600 on toisen sukupolven grafiikkapiiri, joka perustuu Unified Shader -arkkitehtuuriin. Microsoftin Xbox 360 -pelikonsoliin kehitetty Xenos-grafiikkapiiri oli edesmenneen ATIn ensimmäisen sukupolven tuotos.


title: Radeon HD 2000 -sarja

text: R600 -sarjan näytönohjaimet tukevat myös usemman piirin yhteistoimintaa eli ATI CrossFire -ominaisuutta.


title: Radeon HD 2000 -sarja

text: R600 -sarjan näytönohjaimet kuluttavat huomattavan paljon virtaa, ja niiden lämmöntuotto ja samalla meteli on erittäin suurta. Yhdessä nvidian GeForce 8800sta huonomman suorituskyvyn kanssa nämä ovat aiheuttaneet sen, että piiri ei menestynyt markkinoilla kovin hyvin.


title: Radeon HD 2000 -sarja

text: R600-grafiikkapiiristä on AMD tehnyt erilaisia muunnelmia. Elokuussa 2007 markkinoille tuotiin 1GiB:n malli, jossa käytettiin GDDR4-muistia. Tätä mallia on kutsuttu epävirallisesti AMD radeon 2900 XTX -näytönohjaimeksi, vaikka erot XT-malliin rajoittuvat muistin määrään ja kellotaajuuteen.


title: Radeon HD 2000 -sarja

text: Muut variaatiot kortista ovat 2900 pro, ja Radeon 2900 GT. Pro-malli eroaa XT-mallista ytimen (GPU) ja muistien alhaisemman kellotaajuuden osalta (GPU 600 MHz, ja muistit 800 MHz). Tämä malli käyttää GDDR3- tai GDDR4-näytönohjainmuistia. Myös muistiväylä on kavennettu 256-bittiseksi. Radeon 2900 GT sisältää 240 ALUa. Muistia näytönohjaimessa on 256 mebitavua, ja muistiväylä on 256 bittiä leveä.


title: Radeon HD 2000 -sarja

text: Radeon HD 2600 -sarjan kortit olivat niinkutsuttuja valtavirtakortteja, eli sellaisia, joissa on hyvä hinta/laatusuhde. Korteissa oli 120 ALUa, ne tukivat GDDR4-muistia, AVIVO-teknologiaa, niissä oli 128-bittinen muistiväylä, ja niissä oli nelivaiheinen digitaalinen virransyöttö. Korttien eri malleissa oli joko 256, 512, tai 1 024 mebitavua muistia.


title: Radeon HD 2000 -sarja

text: 2600 perustuu RV630-koodinimelliseen grafiikkapiiriin ja se valmitetaan 65 nanometrin valmistusprosessilla. Grafiikkapiirissä on 390 miljoonaa transistoria ja sen kellotaajuus on 800 MHz. Stream yksikköjä on 120 kappaletta jotka on jaoteltu kolmeksi 40 yksikön SIMD-matriisiksi. Stream-prosessoreita on 24 kappaletta ja tekstuuriyksiköitä vaatimattomat 2 kappaletta. Muistiväylä on 128 bittiä leveä.


title: Radeon HD 2000 -sarja

text: Malliston halvimmat kortit sisälsivät vain 40 Stream-yksikköä. Stream-yksiköt olivat kahdessa 20 yksikön SIMD-matriisissa. Ne tukivat AVIVO teknologiaa, ja niissä oli 64 bittinen muistiväylä. Kortit käyttivät pääasiassa passiivista jäähdytystä niiden alhaisen virrankulutuksen vuoksi. Grafiikkaprosessorin koodinimi on RV610. RV610 grafiikkapiiri valmistetaan 65 nanometrin valmistusprosessilla. Piirissä on 180 miljoonaa transistoria. Piiri toimii 400 MHz kellotaajuudella.


title: Radeon HD 2000 -sarja

text: Radeon HD3800 -sarja perustui RV670 koodinimelliseen grafiikkapiiriin. Grafiikkapiirit valmistettiin 55 nm prosessilla. Edellisestä huippumallista poiketen niissä oli palattu 256-bittiseen muistiväylään. Transistoreita niissä oli n. 666 milj kpl. ALUjen määrä oli sama 320 kpl. Radeon HD3000 -sarjan näytönohjaimet tukevat Direx 10.1, ja Shader Model 4.0 määrityksiä.


title: Radeon HD 2000 -sarja

text: R600 -sarjaa seuraava oli R700, joka julkaistiin markkinoille kesäkuussa 2008.


title: George Burley

text: George Burley (s. 3. kesäkuuta 1956) on skotlantilainen jalkapallovalmentaja ja entinen puolustaja.


title: George Burley

text: Burley aloitti ammattilaisuransa Ipswich Townissa 1973 ja debytoi ottelussa Manchester Unitedia vastaan. Kaudella 1977–78 Burley oli avainhahmojen roolissa kun Ipswich yllätti FA Cupissa kaatamalla finaalissa Arsenalin maalein 1–0. Burleyn aikana Ipswich eteni kaudella 1980–81 myös UEFA Cupin finaaliin, mutta loukkaantumisen vuoksi skottipuolustaja joutui seuraamaan katsomosta kun AZ Alkmaar kaatui yhteismaalein 5–4. Samalla kaudella liigamestaruus karkasi Ipswichiltä viimeisellä kierroksella Aston Villan noustua ohi.


title: George Burley

text: Burley jätti Ipswichin kauden 1984–85 jälkeen, kun takana oli kaikkiaan 500 ottelua ja suuntasi Sunderland AFC:hen. Pohjoisen seurassa ei tullut riittävästi peliaikaa ja 1988 Burley siirtyi Gillingham FC:n paitaan ja palasi seuraavana vuonna takaisin Skotlantiin ja Motherwelliin.


title: George Burley

text: Burley aloitti valmennusuransa Ayr Unitedin pelaajavalmentajana 1991. Burley johdatti seuran debyyttikaudellaan Skotlannin haastajacupin loppuotteluun, jossa Hamilton Academical FC oli kuitenkin parempi maalein 1–0. Burley ei kuitenkaan onnistunut nostamaan Ayria Skotlannin pääsarjaan ja sai potkut kauden 1992–93 jälkeen.


title: George Burley

text: Vuonna 1993 Burley pelasi yhden ottelun Falkirkissa, mutta hän palasi pian takaisin Motherwelliin. Kesäkuussa 1994 Burley siirtyi CColchester Unitedin pelaajavalmentajaksi. Burley luotsasi englantilaisseuraa 20 ottelussa, joista seura voitti kahdeksan. Hän jätti kuitenkin tehtävänsä jo marraskuussa siirtyen Ipswich Townin päävalmentajaksi.


title: George Burley

text: Kahdeksan Ipswich-vuotensa aikana Burley johdatti seuran kolmesti 1.divisioonan pudotuspeleihin ja lopulta kaudella 1999–2000 seura onnistui varmistamaan nousunsa Englannin Valioliigaan kaatamalla pudotuspeleissä Barnsleyn 4–2. Seuraava kausi Valioliigassa sujui loistavasti ja Ipswich sijoittui Burleyn johdolla viidenneksi selviten UEFA Cupiin ja Burley valittiin kauden parhaaksi valmentajaksi. Seuraava kausi sujui kuitenkin vähemmän hohdokkaasti ja seura jäi Valioliigan sijalle 18 pudoten 1.divisioonaan. Kun kausi 2002–03 alkoi kehnosti, Burley sai potkut lokakuussa 2002.


title: George Burley

text: Maaliskuussa 2003 Burley palasi valmennustehtäviin siirtyen Derby Countyn peräsimeen John Gregoryn potkujen jälkeen. Burleyn johdolla Derby onnistui välttämään putoamisen 2.divisioonaan ja skottivalmentaja sai jatkaa seurassa. Kausi 2003–04 sujui myös mollivoittoisesti, mutta seura onnistui säilyttämään paikkansa 1.divisioonassa. Talousvaikeudet estivät Burleya vahvistamasta joukkuetta, mutta kaudella 2004–05 hän luotsasi kaikista ennakko-odotuksista huolimatta Derbyn neljänneksi ja nousukarsintoihin. Burley sai kuitenkin pakata laukkunsa kauden jälkeen ja lähteä Derbysta riitauduttuaan seuran urheilujohtaja Mulro Mackayn kanssa.


title: George Burley

text: Pian Derbysta lähtönsä jälkeen Burley jatkoi uraansa skottiseura Heartsissa. Kausi Skotlannin Valioliigassa lähti loistavasti käyntiin ja 10 kierroksen jälkeen Hearts oli kärjessä kahdeksan voittonsa turvin. Burley kuitenkin ajautui riitoihin seuran venäläisliettualaisen omistajan Vladimir Romanovin kanssa ja jätti seuran lokakuussa 2005.


title: George Burley

text: Joulukuussa 2005 Burley siirtyi Southampton FC:n peräsimeen Harry Redknappin lähdön jälkeen. Burleyn johdolla seura taisteli kaudella 2006–07 paluusta Valioliigaan, mutta tappio rangaistuspotkukilpailussa Derby Countylle johti Sotonin jäämiseen Englannin mestaruussarjaan..


title: George Burley

text: Kausi 2007–08 sujui Sotonilta varsin mollivoittoisesti ja seura putosi sarjataulukon hännille. Tammikuussa 2008 Burley kuitenkin valittiin Alex McLeishin seuraajaksi Skotlannin jalkapallomaajoukkueen uudeksi päävalmentajaksi. Burleyn debyyttiottelu skottimaajoukkueen peräsimessä päättyi loukkaantumisten vaivaamalla joukkueella 1–1 tasapeliin EM-kisoihin valmistautuvaa Kroatiaa vastaan.


title: George Burley

text: Burleyn johdolla Skotlanti pelasi varsin vaisut MM2010-karsinnat eikä selvinnyt kisoihin. Burley sai karsintojen jälkeen liitolta luottamuslauseen, mutta maaottelutappiot Japanille ja Walesille johtivat potkuihin marraskuussa 2009.


title: George Burley

text: Kesäkuussa 2010 Burley palasi valmennustehtäviin englantilaisseura Crystal Palacen päävalmentajana. Kausi Mestaruussarjassa ei kuitenkaan lähtenyt käyntiin odotusten mukaisesti, vaan Palace vajosi sarjan hännille. Lopulta skottivalmentaja sai potkut uudenvuodenpäivänä 2011 Palacen hävittyä Millwallille 3–0.


title: George Burley

text: Heinäkuussa 2012 Burleysta tuli kyproslaisen Apollon Limassolin päävalmentaja. Hän sai kuitenkin potkut syyskuussa 2012 valmennettuaan seuraa vain kahdessa ottelussa.


title: Simola

text: Simola on suomenkielinen suku- ja paikannimi.


title: Simola

text: Tunnettuja Simola-nimisiä henkilöitä:Maantieteellisiä paikkoja:


title: NForce2

text:
nForce2-piirisarja on Nvidian kehittämä emolevypiirisarja. Markkinoille se tuotiin nForcen jälkeen vuonna 2002. NForce2-piirisarja tukee AMD:n Socket A -liitäntäkantaisia prosessoreja ja DDR-muisteja. Piirisarjasta on myös tehty variaatioita, joihin on integroitu GeForce 4Mx -grafiikkasuoritin.
NForce2-emolevyissä on kaksi vaihtoehtoista eteläsiltapiiriä, MCP ja MCP-T. Aluksi ne tukivat vain ääni- ja verkkoliitäntöjä. Myöhemmin ethernet-liitännän nopeus nousi 100 megabittiin sekunnissa. Myös ääniominaisuudet nousivat: emolevyissä oli laitteistokiihdätetty 3D-ääni, ja ulos sai peräti 5.1-kanavaista Dolby Digital -ääntä.


title: NForce2

text: NForce2-emolevyissä oli aikalaisiinsa verrattuna kehittyneet muistiominaisuudet. Siinä oli kaksi 64-bittistä muistiväylää yhden sijasta, mikä kaksinkertaisti teoreettisen muistisuorituskyvyn. NForce2-emolevyt olivat myös hyviä ylikellottumaan. Niissä PCI- ja AGP-väylät pystyivät toimimaan asynkronisesti suoritinväylään nähden, jolloin niiden nopeus ei noussut liian suureksi suorittimen väylätaajuutta nostettaessa.


title: ...ja me tehtiin rakkautta

text: ...ja me tehtiin rakkautta on suomalaisen Se-yhtyeen debyyttialbumi. Se julkaistiin vuonna 1979. Levy on pääosin akustissävyinen, neljään kappaleeseen jaettu teema-albumi, kertomus suhteen päättymisestä.


title: ...ja me tehtiin rakkautta

text: Siboney uudelleenjulkaisi levyn vuonna 1990 osana CD:tä ...ja me tehtiin rakkautta ...ja musiikkia. Vunna 2017 Svart Records uudelleenjulkaisi levyn vinyylinä. Mukana on Yarin tekemä uusi kansiteksti.


title: ...ja me tehtiin rakkautta

text: Absoluuttinen Nollapiste -yhtyeen laulaja-lauluntekijä Tommi Liimatta valitsi levyn kymmenen parhaan proge-levyn listalleen vuonna 2001.


title: ...ja me tehtiin rakkautta

text: Sävellykset, sanoitukset ja sovitukset Yari.


title: ...ja me tehtiin rakkautta

text:
A-puoli
B-puoli
Bonukset CD:llä ...ja me tehtiin rakkatta ...ja musiikkia